Lista obaveza Ursule fon der Lajen - Svet - Dnevni list Danas\nPočetna » Svet » Lista obaveza Ursule fon der Lajen\nKada je pre pet godina Žan Klod Junker postao predsednik Evropske komisije suočio se sa teškim izazovima.\n0Piše: Daniela Švarcer 11. septembra 2019. 14.44 Izmenjeno: 14.45\nIpak, test sa kojim se suočava njegova naslednica Ursula fon der Lajen još je složeniji.\nKao što je Fon der Lajen naglasila u svojoj „agendi za Evropu“ jedan od njenih glavnih prioriteta mora biti sprovođenje „novog pritiska za evropsku demokratiju“. Ona može ojačati demokratski legitimitet EU na dva načina: na izlaznoj strani, tako što će osigurati da EU ispunjava očekivanja svojih građana u vremenu brzih promena i eskalacije spoljnih izazova. Na ulaznoj strani, podsticanjem konstruktivne saradnje sa Evropskim parlamentom.\nIpak, danas, Evropski parlament je izrazito podeljen i polarizovan, što otežava izgradnju stabilne proevropske koalicije. U cilju usvajanja zakona, Fon der Lajen će morati da ima podršku konzervativaca i socijaldemokrata, kao i snažne produktivne radne odnose sa zelenima i liberalima. Verovatno će morati da formira fleksibilne koalicije u određenim oblastima za koje će trebati mnogo vremena i povećaće rizik od političkog neuspeha povodom spornih pitanja.\nNakon nedavnih izbora, prvi put u istoriji Evropskog parlamenta, proevropska frakcija – konzervativna Evropska narodna partija, socijaldemokrate, zeleni i liberali – sastali su se kako bi dogovorili višestranački politički program. Ali, proces je zastao jer se Parlament nije mogao dogovoriti o svom kandidatu za predsednika Komisije te stoga četvoropartijski „koalicioni sporazum“ više nije na stolu.\nFon der Lajen bi ipak trebalo da se uključi u politički rad Parlamenta koliko god može, počev od prioriteta o misijama koje će navesti u pismima i poslati komesarima. Ti prioriteti trebalo bi da budu uobličeni kroz diskusije sa novoizabranim predsednicima parlamentarnih grupa.\nUbrzavanje konstruktivne saradnje sa Evropskim parlamentom zahtevaće valjanu primenu de facto prave inicijative za Parlament, redovne dijaloge sa predsednikom i trajnu posvećenost svakog pojedinog komesara. Fon der Lajen mora biti u mogućnosti da se osloni na svoj tim koji će joj pomoći da se kreće u kompleksnom političkom okruženju ne samo u parlamentu, već, takođe, i u Evropskom savetu, da usmeravaju njene napore u cilju uključivanja evropske javnosti u debatu o budućnosti Unije.\nZbog toga Fon der Lajen mora osigurati da se prilikom prilagođavanja portfolija komesara odnosima između institucija da dovoljna težina. U prethodnoj Komisiji, potpredsednik Frans Timermans rukovodio je takvim odnosima kao delom svog velikog portfolija. U novoj Komisiji, ti odnosi – zajedno sa demokratizacijom – trebalo bi da čine pun portfolio komesara.\nZadatak tog komesara bio bi jako važan i stoga bi tu ulogu trebalo da obavlja iskusan političar – u idealnom slučaju neko ko je već radio na nacionalnim i evropskim nivoima, u Evropskom parlamentu i Savetu. Imajući u vidu partijsku pripadnost Fon der Lajen, socijaldemokrata bi bio dobar izbor iako, ko god da je izabran, treba da bude u stanju da radi preko partijskih linija.\nRadeći direktno sa Fon der Lajen i potpredsednicima Komisije, ovaj komesar bi trebalo da upravlja celokupnim odnosima sa Evropskim parlamentom i Savetom za opšta pitanja, istovremeno pomažuc´i u koordinaciji interakcije svakog pojedinog komesara sa parlamentom. Ovaj portfolio bi obuhvatao pripremu godišnjih i višegodišnjih programa Komisije i, posebno, njihovu zajedničku izjavu sa Parlamentom o godišnjim zakonodavnim prioritetima.\nS obzirom na to da portfoliju nedostaje politička specijalizacija, ovaj komesar bi mogao da podrži Fon der Lajen u rešavanju naročito hitnih, kontroverznih ili drugih delikatnih pitanja – kao što su migracija ili reforma evrozone – za koje je potreban dodatan politički napor da se omogući napredak. Takav komesar bi, takođe, mogao da osigura da su akcije u unutrašnjim i spoljnim političkim oblastima – od zajedničke spoljne i bezbednosne politike do angažovanja sa širim evropskim susedstvom – dosledne.\nKonačno, ovaj komesar bi igrao važnu ulogu da pomogne primenu jednog od prioriteta koje je Fon der Lajen navela u svojoj agendi: Konferenciju o budućnosti Evrope, koja bi trebalo da donese rezultate već početkom narednog leta. Ovaj ambiciozni poduhvat – u kojem će javnost, civilno društvo i evropske institucije ravnopravno učestvovati – zahtevaće pažljivu pripremu i upravljanje, ne samo zato što Fon der Lajen želi da Evropski parlament, Savet i Komisija zajedno definišu svoje ciljeve i opseg unapred.\nU ovim i drugim oblastima, ulozi su veliki i za Komisiju i parlament, veći nego što su bili tokom prethodnog mandata. Davanje opipljivih rezultata koje građani traže zahtevaće od lidera da brzo savladaju promenljive uslove donošenja političkih odluka, koje karakteriše porast skepticizma unutar EU i intenziviranje spoljnog pritiska, uključujući mešanje spoljnih aktera poput Kine. Transformativne tehnološke promene i monumentalne pretnje poput klimatskih promena predstavljaju izazov.\nU tom kontekstu, Evropska komisija i parlament trebalo bi da budu motivisani na saradnju više nego ikada. Ovo bi trebalo da podrazumeva godišnje izveštaje o prioritetima Komisije u saradnji sa Parlamentom, kako bi se procenio napredak i utvrdile neophodne akcije.\nTakav proces postaje sve važniji u vreme kada vlade EU gube strpljenje sa nadnacionalnim donošenjem odluka. Ukoliko se institucije EU ne dokažu, vlade zemalja članica mogu se naći u iskušenju da ih zaobiđu i sarađuju sa manjim grupama, zarad efikasnosti.\nOsiguravanje efikasne saradnje sa podeljenim Evropskim parlamentom neće biti lako. Ali je moguće, naročito za Komisiju koja tome daje veliki prioritet istovremeno poboljšavajući sopstveni legitimitet vođenjem šire javne debate o evropskoj budućnosti. To je Komisija koju Fon der Lajen mora da gradi.\nAutorka je direktorka nemačkog Saveta za inostrane odnose (DGAP)\nDaniela Švarcer, Ursula fon der Lajen


Rama tvrdi da NATO gradi bazu za Zapadni Balkan u Albaniji\n“Sjevernoatlanski savjet je odobrio odluku da se izgradi prva vazduhoplovna baza na Zapadnom Balkanu u Albaniji. Od sredstava Sjevernoatlanskog saveza i u partnerstvu sa Vladom Republike Albanije, NATO će investirati više od 50 miliona eura, samo za prvu fazu projekta modernizacije vazduhoplovne baze u Kučovu”, naveo je Rama na svom nalogu na Fejsbuku.\nOn je dodao da će Kučeva, takođe, služiti kao nacionalna baza za albanske vazduhoplovne snage ocjenivši da ova strateška investicija NATO u Albaniji predstavlja novi standard za oružane snage Albanije.\n“Nesumnjivo, ova ogromna investicija stvara nove prilike za ekonomski i socijalni razvoj cijelog regiona, gdje se planira izgradnja ove nove vazduhoplovne baze uz pomoć najnovije tehnologije”, naveo je Rama.\nOn je naglasio da su u toku direktni razgovori sa SAD, koje je nazvao “strateškim partnerom” Albanije, kako bi se dodatno modernizovali albanski vazduhoplovni kapaciteti.\nRama je najavio da se očekuje da će se zajedničke odluke, proistekle iz ovih razgovora, uskoro naći pred američkim Kongresom kako bi mogao da ih odobri, prenosi MIA.\nEdi Rama Albanija NATO\nRama: Rusija ima namjeru radikalizirati albanske muslimane\nAlbanski princ želio bi postati kralj Albanije i Kosova\nI dalje je dama: Sanja Kužet plijeni svojim izgledom


LJUBAVNI HOROSKOP za SEPTEMBAR: Nekim znacima ce septembar biti ''MESEC LJUBAVI''! -\nLJUBAVNI HOROSKOP za SEPTEMBAR: Nekim znacima ce septembar biti ”MESEC LJUBAVI”!\nOcekivanja svih nas su od svakog narednog meseca velika kada je ljubav u pitanju, a sigurno da je to tako i kada je mesec septembar u pitanju. Evo sta ocekuje znake horoskopa tokom septembra na planu ljubavi pise tarot-horoskop.com , a prenosi astrosudbina.com\nLjubavni horoskop za septembar 2018: Iako se jesen lagano približava, emotivni život svih pripadnika Zodijaka se prilično zahuktava. Biće tu svega, od zaljubljivanja na prvi pogled, naprasnog prelaska iz prijateljskih u ljubavne vode, ali i velikih iskušenja da li ostati veran aktuelnom partneru ili se prepustiti strastima. Saznajte koliko će vam zvezde biti naklonjene u ljubavi tokom septembra 2018. godine, piše tarot-horoskop.com.


Niška televizija » NIS nastavlja svoje donatorske aktivnosti (VIDEO)\nTagovi: donacija, Niš, Zavod za vaspitanje\nZavod za vaspitanje omladine u Nišu, od danas je bogatiji za računarsku učionicu, koja će kako kažu nadležni u ovoj ustanovi, verovatno biti glavna prostorija za okupljanje štićeniika. Računarsku opremu i priručna sredstva donirala je kompanija NIS, a predstvanici ove kompanije najavili su, da će u saradnji sa gradom nastaviti sa organizovanjem ovakvih akcija.\n15 kompjutera i računarska oprema koja je pristigla u niški zavod za vaspitanje omladine, izazvala je puno pozitivnih reakcija i sreću među mladim ljudima koji borave u ovoj ustanovi, kažu u rukovodstvu. Navode da će im biti od velikog značaja i da će pored zabave ova deca moći tu nešto i da nauče.\nI predstavnici kompanije NIS ističu da su srećni što mogu, a žele da pomognu svoj deci u Srbiji. Ističu da im je saradnja sa ustanovama u našem gradu veoma značajna. Kompanija NIS donirala je računarske učionice sa opremom u dvadesetak gradova u Srbiji, a ovo je drugi put da njihovi pokloni stižu u Niš, pre Zavoda donaciju je dobila i gimnazija Svetozar Marković.


Radnička karta 44, đačka 30 maraka - Impuls\nObjavljeno: Petak, 23 Februar 2018 08:57\nPo novom cjenovniku, radnička mjesečna karta na grupi linija kod jednog prevoznika koja sada košta 39,50 bila bi 44 KM. Cijena đačke, odnosno studentske mjesečne karte, koja sada iznosi 28 KM, trebalo bi da bude 30, dok bi penzionerska bila povećana sa 13 na 14 maraka.\nKada je u pitanju jedinstvena mjesečna karta, koja važi za sve prevoznike, radnička, koja trenutno košta 55 KM, bila bi oko 60,50 KM, cijena đačke i studentske, koja je sada 38,50 KM, trebalo bi da iznosi 40 KM, dok bi penzionerska umjesto 20 koštala marku i po više.\nRadojičić je rekao da po ugovoru koji postoji između grada i privatnih prevoznika, a koji je potpisan 2016. godine, ako dođe do korekcije cijene goriva veće od 15 odsto, postoji obaveza povećanja cijena.\n"Pošto je došlo do povećanja cijena goriva za 19,66 odsto, grad je ušao u pregovore sa prevoznicima o nivou povećanja cijena", objasnio je Radojičić.\nDodao je da treba imati u vidu da postoji čitava tabela različitih korisnika, gdje su različite cijene.\n"Dakle, postoje gradske i prigradske linije, kategorije penzionera, porodice poginulih, ratnih vojnih invalida, studenata, đaka, radnika. Naš prijedlog je da cijena za najugroženije kategorije ostane ista, odnosno za invalide I i II kategorije i porodice poginulih boraca cijena mjesečne karte ostaje i dalje 13 KM", rekao je Radojičić.\nDodao je da će cijena dnevne karte biti povećana sa 1,60 KM na 1,80 KM.\n"Mjesečna karta biće nešto manje povećana kod ostalih ugroženih kategorija pri čemu se mora, radi punog objašnjenja, uzeti čitava tabela jer je prošli put bilo pogrešnog razumijevanja. Na primjer, kada kažemo da je cijena mjesečne karte za penzionere 14 KM, ali ima i mjesečna karta za penzionere od 20 KM, zavisno od toga da li se radi o gradskom ili prigradskom prevozu", pojasnio je Radojičić.\nKada je u pitanju pojedinačni set od pet karata koji se kupuje u kiosku, Radojičić je kazao da bi on koštao 7,50 KM, tako da bi pojedinačna karta koja se kupi na kiosku bila 1,50 KM.\nPrevoznici su 11. februara u Gradsku upravu predali zahtjev za novi cjenovnik, u kojem traže povećanje cijene karata od 12 do 15 odsto, u prosjeku 12 odsto, zbog uvođenja akciza i poskupljenja goriva.\nSlaviša Sandić, načelnik Odjeljenja za saobraćaj i puteve, rekao je da kada prevoznici potpišu prijedlog, onda će moći početi sa štampanjem mjesečnih karata.\n"Ako prevoznici ne prihvate prijedlog, onda ćemo pregovarati dalje i izgubiti cijeli mjesec, i ako ne prihvate, onda nema promjene cijena", naglasio je Sandić.\nGoran Starčević, direktor "Pavlović tursa", kaže da će oni vjerovatno prihvatiti prijedlog grada, jer trenutno nema boljeg rješenja.\n"Imamo opciju uzmi ili ostavi. Ovim nećemo namiriti sve troškove koje smo dobili sa poskupljenjem goriva, ali je bolje išta nego ništa", rekao je Starčević.\nDejan Mijić, direktor "Autoprevoza" nije mogao da komentariše da li će prihvatiti prijedlog grada.\nGrađani su nezadovoljni zbog novog cjenovnika i kažu da je gorivo nekada bilo 2,40 KM, a karta gradskog prevoza 1,60 KM.\n"To je nedopustivo. Gorivo je sada 2,12 KM, a prevoznici hoće da dignu cijene na 1,80 KM", rekla je Branka G.


Ko je uopšte ovlastio Ameriku da šalje pregovarača za Kosovo? | BL Portal\nImenovanje američkog izaslanika za pregovore Beograda i Prištine ima istu pravnu snagu i vrijednost kao kada bi specijalnog izaslanika za te pregovore imenovala Hrvatska, Crna Gora, Indonezija, Brazil, Gvatemala, Bermudi ili, zašto da ne, Rusija ili Kina kao članice SB UN.\nAmerički predsjednik Donald Tramp imenovao je ambasadora SAD u Njemačkoj Ričarda Grenela za izaslanika u mirovnim pregovorima Beograda i Prištine, saopštila je Bijela kuća.\nAnalizira se i Grenelovo često nediplomatsko postrojavanje političara u Njemačkoj, kao i žestoke antiruske izjave, i, očigledno je, specijalni zadaci koje direktno iz Bijele kuće dobija da završi u Evropi.\nProcjenjuje se šta je suštinski cilj misije ovog „supermena“, da li će biti bar malo blagonaklon prema interesima Srbije, hoće li u njegovom „mandatu“ biti presječen viševekovni zamršeni kosovski čvor…\nIpak, čini se da u svim tim analizima izmiču neka, reklo bi se, suštinska pitanja. Pitanja koja moraju da prethode pukoj analizi Grenelovog lika i djela i onoga što je dobio da oposli.\nRezolucijom Generalne skupštine Ujedinjenih nacija od 9. septembra 2010. godine pregovori su povjereni EU i taj briselski dijalog nije završen. A ne postoji nijedna odluka SB UN koja daje pravo Americi da uzme učešće u dijalogu.\nČuli smo od predsjednika Srbije Aleksandra Vučića da je i sam bio iznenađen vešću da je Donald Tramp predložio Grenela za specijalnog izaslanika za pregovore. To znači da je Vašington, bez znanja učesnika u pregovorima, povukao jednostran potez i direktno se umiješao u pregovarački proces.\nTaj čin, dakle, ima istu snagu i vrijednost kao kada bi specijalnog izaslanika za pregovore Beograda i Prištine imenovala Hrvatska, Crna Gora, Indonezija, Brazil, Gvatemala, Bermudi ili, zašto da ne, Rusija ili Kina kao članice SB UN.\nZamislite tu buku i paniku na Zapadu — da je Rusija, koja priznaje pun teritorijalni integritet Srbije, na primjer, iznenada i preko noći imenovala nekog specijalnog izaslanika za pregovore Beograda i Prištine. Da, teško je i zamisliti da bi Moskva nešto tako prva učinila.\nAmerika, koja priznaje lažnu državu Kosovu, očigledno svjesna nemoći EU da okonča pregovore, preuzima stvar u svoje ruke. Na isti način na koji je Kosovo proglasilo nezavisnost — jednostrano, Vašington ulazi na pregovarački teren — jednostrano. Uz uzgrednu šamarčinu Briselu, poručuju, gotovo kabadahijski, da se u stvari — oni pitaju.\nUkoliko Amerika pokuša brzo, furiozno, uz uslovljavanja i pritiske da izdejstvuje priznanje nepostojećeg Kosova od strane Srbije, jasno im se, znači, filigrantskim diplomatskim rječnikom, može staviti do znanja — da ih niko nije ni zvao ni ovlastio da posreduju u pregovorima.\nSa druge strane, ukoliko je Amerika zaista spremna da prizna sopstvene greške, da prihvati da status Kosova nije riješen i da do nekakvog kompromisnog rješenja tek treba da se dođe — onda je njihova akcija bar politički opravdana.\nU nedjelju 06. oktobra vanredni parlamentarni izbori na Kosmetu\nNezavisnost dolazi! Marš 250.000 Škota na ulicama Edinburga


Vesti online / Vesti / Svet / U Turskoj pritvorena novinarka BBC\nTurska policija je uhapsila novinarku BBC bez opravdanog razloga (Foto: Iluistracija)\nNovinarka Hatidže Kamer koja radi za turski servis BBC-a pritvorena je u provinciji Sirt. Ona je pratila incident u rudniku u toj oblasti u kojem je nekoliko radnika poginulo, a još je u toku spasilačka operacija onih koji su ostali zarobljeni.\nBBC navodi da ne postoji opravdan razlog za hapšenje njihove dopisnice koja je i na čelu lokalnog udruženja novinara.\nTurska je tokom proteklih meseci pojačala mere protiv medija, zatvorivši više od 170 redakcija, od kojih su mnoge bile na većinski kurdskom jugoistoku Turske.\n* Erdogan besan: Slušaću turski narod, a ne "Hansa" ili "Džordža"\n* Kurdi u Kelnu protestuju protiv "diktatora" Erdogana!\n* Mogerini upozorila Turke: Morate da razgovarate sa opozicijom\nU pritvoru se trenutno nalazi više od 120 novinara, prenosi Index.hr.\nU Turskoj je od jula, kad je frakcija vojske pokušala da izvrši puč, uvedeno vanredno stanje koje je državi olakšalo borbu protiv svojih neistomišljenika, navodi "Indeks".\nSVET Erdogan čisti sopstvene redove: Uhapsio šefa ličnog obezbeđenja!


Nakon što su francuski mediji ovog prepodneva javili da je "neimenovi igrač Pari Sen Žermena opljčakan od strane prostitutke", postalo je poznato i o kome se radi.\nAnder Erera, član PSŽ-a, prijavio je policiji nesvakidašnji incident, koji se desio u utorak uveče u jednom šumarku u zapadnom delu Pariza.\nKako "Parizijen" prenosi tvrdnju "Poana", Erera je ovako prijavio bizarnu pljačku:\nVozio je automobil i, u jednom trenutku, stao kada se na semaforu upalilo crveno svetlo. Tada je u njegova kola upala prostitutka "i držala nešto u ruci", za šta je "verovao da je oružje".\nUzela mu je novčanik i mobilni telefon koji su "jasno bili vidljivi na mestu suvozača", a rekla da će mu telefon vratiti ako je odveze na određeno mesto.\n- Morao sam to i da uradim, izjavio je u policiji, gde je istakao da je "za sve kriva trenutno pokvarena centralna brava njegovog vozila", koja je prostitutki i omogućila da uđe u kola.\nPoliciji je je prijavio krađu 200 evra, što je za njega sitnica jer nedeljno zarađuje oko 160.000 evra igrajući za Pari Sen Žermen.\npljačka FK PSŽ prostitutka Ander Erera


Košarac: Energetska zajednica podržala odluku o kvalitetu tečnih naftnih goriva – Biznis.ba\nNaslovnaBiHKošarac: Energetska zajednica podržala odluku o kvalitetu tečnih naftnih goriva\nobjavljeno 21. jul 2021. u 16:15\nMinistar vanjske trgovine i ekonomskih odnosa BiH Staša Košarac sastao se danas, u okviru radne posjete Beču, sa direktorom Energetske zajednice Janezom Kopačem.\nNa sastanku je razgovarano o odluci o kvalitetu tečnih naftnih goriva, čiji nacrt je pripremilo Ministarstvo vanjske trgovine i ekonomskih odnosa BiH.\n– Energetska zajednica pružila je podršku odluci o kvalitetu tečnih naftnih goriva, koja će omogućiti upotrebu najkvalitetnijih goriva evropskih standarda u BiH – istakao je ministar Košarac.\nOn je izrazio očekivanje da će se ova odluka uskoro naći na dnevnom redu Vijeća ministara BiH.\n– Neophodno je da odluku o tečnim naftnim gorivima usvojimo u što skorijem roku, jer je to uslov za članstvo BiH u Svjetskoj trgovinskoj organizaciji. Usvajanje ove odluke otvara nam mogućnost da pristupimo ovoj važnoj svjetskoj asocijaciji do kraja ove godine – poručio je Košarac.\nOn je naglasio da je usvajanje odluke o tečnim naftnim gorivima, osim za članstvo u Svjetskoj trgovinskoj organizaciji, uslov i za ukidanje sankcija koje je Energetska zajednica uvela BiH početkom ove godine, saopćeno je iz Ministarstva vanjske trgovine i ekonomskih odnosa BiH.


Odbornici danas o novom Statutu opštine | MediaPortal.rs\nOdbornici danas o novom Statutu opštine\nČlanovi Opštinskog veća u Lučanima na današnjoj sednici razmatraće predlog odluke o sredstvima za podsticanje programa ili nedostajućeg dela sredstava za finansiranje programa od javnog interesa koji realizuju udruženja.\nNa sednici će biti razmatran i predlog za raspodelu neutrošenih sredstava za potrebe sporta u 2018. godini, a na dnevnom redu je i predlog za davanje saglasnosti fudbalskom klubu „Bratstvo“ iz Dljina za izmenu finansijskog plana godišnjeg programa organizacija u oblasti sporta.\nNakon sednice koja počinje u 08:00 sati, za 10:00 se zakazana sednica Skupštine opštine, na kojoj bi odbornici trebalo da izglasaju novi Statut opštine.\nNa sednici pre deset dana usvojen je predlog novog Statuta, koji je potom upućen Ministarstvu državne uprave i lokalne samouprave na razmatranje.\nNovim Statutom je predviđeno da broj odbornika bude smanjen sa dosadašnjih 45 na 35, da članova veća bude sedam, uz dva stalna, kao i da predsednik opštine ima dva pomoćnika, a ne tri.


Peticija za usvajanje Tijaninog zakona - Peticije.online\nZahtevamo da se odmah sastavi i usvoji Tijanin zakon koji će sprečiti da se ponovo desi ono što se desilo Tijani Jurić. U predlogu zakona-sastaviti registre pedofila,silovatelja i nasilnika koji će biti javno dostupni građanima. Registrovani će biti dužni da prijave svako napustanje mesta boravka i odlazak čak i u susedno mesto i biti u obavezi da se npr. na svaka dva sata javljaju PU mesta u kom se nalaze.Pozivamo sve građane da iznesu svoje predloge.\nMaja Moldovanović Kontaktirajte autora peticije\nPotpisivanjem, ovlašćujem Maja Moldovanović da preda moj potpis onima koji imaju moć odlučivanja po ovom pitanju.


Grantova nova misija... - Sportske.net\nGrantova nova misija...\nSa titulom u džepu, Izraelac se okreće novim izazovima - Ligi Šampiona i naravno šestoj tituli u nizu.\nTrener fudbalera Partizana Avram Grant rekao je danas da ima dobar tim, ali da je neophodno da se on pojača da bi se plasirao u grupnu fazu Lige Šampiona.\n"Ovo je dobar tim, ali mora da se pojača."\n"Redovno pričam sa čelnicima kluba, ali moramo da vidimo sa kakvim ćemo novčanim sredstvima raspolagati. Nismo pričali o konkretnim igračima, ali sam im rekao na kojim pozicijama su nam potrebna pojačanja. Sve zavisi koliko novca ćemo imati", rekao je Grant novinarima na prvom treningu Partizana posle osvajanja pete uzastopne titule prvaka Srbije.\n"Teško je uzeti pet titula zaredom, posebno u ovoj zemlji i to nije mala stvar. Konkurencija je jaka, ali ja se nadam i šestoj. Igramo sve bolji fudbal, ali ipak mnogo toga moramo da unapredimo. Moj cilj kada sam došao bio je plasman u Ligu šampiona, što bi bio uspeh, ali cilj ostaje i osvajanje titule prvaka Srbije i u sledećoj sezoni", dodao je Grant.\nIzraelski stručnjak je istakao da je važno zadržati postojeću ekipu, jer se igrači dobro poznaju.\n"Potrebno je zadržati ovu ekipu, jer su to igrači koji se mnogo dobro poznaju. Svaki ozbiljniji tim hoće da svake naredne godine bude još bolji", istakao je on.\nBivši trener čelsija, Portsmuta i Vest Hema je ocenio da će za plasman u grupnu fazu Lige Šampiona biti potreban i povoljan žreb.\n"Dosta zavisi od žreba, nijedna utakmica nije laka, ali je bitno da nam ne dođe neka od najjačih ekipa. To utiče na plasman u grupnu fazu", ocenio je trener crno-belih.\nPartizan je na početku sezone ispao u kvalifikacijama za Ligu Šampiona od belgijskog Genka, dok je u poslednjem krugu kvalifikacija za Ligu Evropa ispao od irskog Šamroka.\n"Uvek govorim igračima da prošlost ne može da se ispravi. Mi iz tih stvari moramo da naučimo kako dalje. Potrebno je naći rešenja i biti koncentrisan. U Evropi nema mesta za popravni. Moramo biti što oprezniji", kazao je Grant.\nPartizan se u sledećem kolu Super lige Srbije sastaje sa "večitim" rivalom Crvenom zvezdom, a Grant će, ako crno-beli pobede, biti prvi strani trener koji je slavio protiv crveno-belih, pošto Lotar Mateus i Jirgen Reber to prethodno nisu uspeli da urade.\n"Želim pobedu u derbiju, ali ne zbog toga da bi ja izbio u prvi plan. Poslednja dva smo izgubili na nesrećan način. Razbijao sam mnoge statistike u svojoj karijeri, pa ću tako probati i ovu da rešim", rekao je Grant.\nOn je dodao da se nada da će golman Partizana Vladimir Stojković biti spreman za meč za vikend, pošto se na prethodnom meču protiv Borca u čačku povredio i morao je da izadje pre vremena iz igre.\n"Nadam se da će Stojković biti spreman jer sam čuo da je sinoć veoma dobro igrao u nekom noćnom klubu", našalio se Grant.\nPartizan u sledećem kolu Super lige dočekuje Crvenu zvezdu u subotu u 19.30.


Koban 600 + Cornisto – za sigurnu zaštitu od korova!\nPočetna » Agro teme » Zaštita bilja » Koban 600 + Cornisto – za sigurnu zaštitu od korova!\nKod većine ratara tokom meseca aprila setva kukuruza je najvažniji posao. Sledeći važan korak posle setve o kojem bi trebalo da razmišljaju je zaštita od korova. Pogledajte koje preparate za uspešno suzbijanje korova predlažu stručnjaci iz kompanije Agroarm.\nMiloš Čeković, iz kompanije „Agroarm“ izdvojio je jedan odličan preparat za zaštitu od korova i objasnio nam kada se on i kako koristi, ali i sa kojim preparatima može da se meša.\n„Za rešavanje problema sa korovom u kukuruzu mi iz kompanije Agroarm predlažemo jedan odličan preparat pod imenom Koban 600, sa aktivnom materijom petoksamid. On ima veoma sistemično dejstvo i koristi se posle setve a pre nicanja, a najkasnije do 3. pera kukuruza. Preporučena doza za njegovu primenu iznosi 2 litra po hektaru.“\n„Koban 600 efikasno će suzbiti jednogodišnje travne i širokolisne korove, a najbolje efekte daje kada se koristi sa velikom količinom vode. Zato je dobro da ratari koriste dizne sa nešto većim promerom ili da smanje brzinu kretanja prskalice.“\n„Radi proširenja spektra delovanja Koban 600 možete mešati sa nekim od preparata koji ima aktivnu materiju terbutilazin, ali i sa preparatom Cornisto, koji ima aktivnu materiju mezotrion, koji deluje i preko lista i preko zemljišta.“\nMiloš Čeković, „Agroarm“\nAgroarm kukuruz ratarstvo zaštita


Prema podacima iz Informacije o ostvarenim prilivima u budžet Zeničko-dobojskog kantona za prva tri mjeseca ove godine, koju je Vlada usvojila na današnjoj sjednici, plan od 54.380.530 KM ispunjen je sa 84,5 odsto, dok je u poređenju sa istim periodom lani taj procenat nešto veći i iznosi 96,7 odsto. Stoga je Ministarstvo za finansije upozorilo sve budžetske korisnike da maksimalno racionalno postupaju u vezi sa planiranjem rashoda koji moraju biti u visini ostvarenih prihoda.\nNa prijedlog Ministarstva za prostorno uređenje, promet, komunikacije i zaštitu okoline Vlada je dala saglasnost da se mobilna stanica za mjerenje koncentracije zagađujućih materija i meteoroloških parametara Vlade Kantona ustupi Metalurškom institutu „Kemal Kapetanović“ Zenica. Naime, kupovinom dodatne opreme obim poslova se znatno povećao, te se ukazala potreba da se sva mjerenja na području Kantona obrađuju na jednom mjestu. S obzirom na to da Metalurški institut ima organizovan Zavod za ekologiju sa dugogodišnjim iskustvom u oblasti mjerenja, ocijenjeno je da će sva neophodna mjerenja zagađenja biti puno efikasnije praćena u okviru pomenute institucije.\nNa današnjoj sjednici Vlada Kantona dala je saglasnost da se za potrebe Službe za očne bolesti Kantonalne bolnice Zenica nabavi diodni laser u iznosu od 48.000 KM.


Rođena Marija Kiri, počela Oktobarska revolucija – Veliki Park\nRođena Marija Kiri, počela Oktobarska revolucija\nNa današnji dan, 7. novembra 1867. godine rođena je poljska naučnica Marija Sklodovska Kiri, prva žena koja je stekla akademsku titulu pariske Akademije medicine i postala šef katedre za fiziku na Sorboni. Radeći sa suprugom Pjerom na istraživanju radioaktinosti, otkrila je radijum (1898) i polonijum. Supružnici Kiri su 1903. podelili Nobelovu nagradu za fiziku sa Bekerelom, a 1911. Marija Kiri je dobila Nobelovu nagradu za hemiju.\nU Petrogradu je 7. novembra 1917., pod vođstvom Vladimira Iljiča Lenjina počela Oktobarska socijalistička revolucija. Crvena garda zauzela je sve značajne punktove u gradu, srušena je privremena vlada Aleksandra Kerenskog i formirana prva sovjetska vlada s Lenjinom na čelu.\nPrva savezna radna akcija omladine Jugoslavije na železničkoj pruzi Brčko-Banovići. završena je 7. novembra 1946. godine. Oko 70.000 mladih iz cele zemlje i 2.000 iz inostranstva izgradilo je za 190 dana prugu dugu 90 kilometara.\nU Briselu je 7. novembra 2007. godine parafiran Sporazum o stabilizaciji i pridruživanju između Evropske unije i Srbije. Sporazum su parafirali potpredsednik Vlade Srbije Božidar Đelić i komesar za proširenje EU Oli Ren. Pregovori sa EU trajali su dve godine, uključujući i jednogodišnji prekid.\nCategories:\tSrbija, Vesti\t/ No Responses / by Olivera Ilic 7 новембра, 2017


BiH /Zvizdić: Kada bi manji bh. entitet bio kompanija, davno bi proglasio bankrot / Radio Sarajevo\n22. 02. 2020. u 16:44:00 Fena\nPredsjedavajući Predstavničkog doma Parlamentarne skupštine Bosne i Hercegovine, Denis Zvizdić, povodom čestih izjave dužnosnika RS-a, posebno predsjednika SNSD-a Milorada Dodika da je bh. entitet RS "jedini uspješan i funkcionalan", saopćio je da se tu radi o "naivnoj iluziji o izmišljenom trijumfu koji je u potpunom sukobu s istinom, argumentima i stvarnim činjenicama".\n„Broj novouposlenih u proteklom mandatu u RS je četiri puta manji nego u FBiH, BDP po glavi stanovnika u RS je manji nego u FBiH, penzije i plaće, posebno u sektoru zdravstva i obrazovanja, u RS su manje nego u FBiH, dug FBiH je manji od 25 posto od BDP-a FBiH, dok je ukupan dug RS skoro 50 posto BDP RS. Istovremeno, svaki stanovnik RS je za više od 1000 KM zaduženiji nego stanovnik FBiH“, navodi Zvzdić.\n„Od 29 industrijskih oblasti u RS-u više od 70 posto ih je u padu, više od 75 posto direktnih stranih investicija se realizira na prostoru FBiH“, tvrdi Zvizdić.\n„I umjesto da se kompletna institucionalna energija usmjeri u otklanjanju diskriminacije kojoj su izloženi Bošnaci i Hrvati u RS, i na poboljšanje vrlo loših ekonomskih parametara i životnog standarda u RS, jer svi koji volimo BiH kao našu jedinu domovinu, težimo ka kreiranju atmosfere suživota, i ka harmoniziranom razvoju čitave BiH, vladajući dužnosnici RS-a forsiraju etnocentrizam i mržnju prema drugim i drugačijim kao model rješavanja nagomilanih ekonomskih i društvenih problema. A to je kao da pokušavate ugasiti vatru benzinom.\nZbog toga treba ponoviti onu Lincolnovu izreku:”Možeš lagati sve ljude neko vrijeme i neke ljude sve vrijeme, ali ne možeš lagati sve ljude sve vrijeme”, jer ona najbolje odslikava trenutnu situaciju i izjave koje čujemo od dužnosnika u RS-u i iz RS-a“, izjavio je Zvizdić.\nTagovi: Denis Zvizdić Bosna i Hercegovina ekonomija


Ostali sportovi - Streljaštvo: Nikola Marić član žirija na Svetskom kupu u Minhenu\nStreljaštvo: Nikola Marić član žirija na Svetskom kupu u Minhenu\nNapisano u kategoriji Ostali sportovi, 26 januara, 2012\nSrpski sudija, Beograđanin Nikola Marić, određen je da bude član žirija na Svetskom kupu u Minhenu (puška i pištolj) od 21. do 28.maja, poslednjem pred Olimpijske igre u Londonu (27. jul – 14.avgust). Ovo je prvi put u istoriji da je jedan naš arbitar uključen u rad najvišeg sudijskog tela na takmičenju u organizaciji Međunarodne federacije streljačkih sportova (ISSF).\n– „Ovo je pre svega priznanje za dobar rad kompletne sudijske organizacije u Srbiji, ali i Streljačkom savezu Srbije koji je izuzetno podržao našu organizaciju, čiji je predsednik Vitomir Homan. Kada smo dobili organizaciju Šampionata Evrope 2005. u Beogradu, počelo je sistematski da se radi na podmlađivanju i školovanju sudijskog kadra. Dve godine pre tog velikog takmičenja, organizovali smo seriju seminara i znatan broj naših sudija je dobio međunarodnu licencu. Imali smo veliku pomoć Nemca Vilija Grila, našeg istinskog prijatelja, člana Komiteta za pušku Evropske streljačke konfederacije koji je bio predavač na nekoliko seminara za sudije i tehničko osoblje i dočekali smo Šampionat Evrope 2005. sa brojnim, podmlađenim i kvalitetnim sudijskim kadrom“\n– kaže Nikola Marić.\nPosle EŠ 2005. koji je dobio najviše ocene za organizaciju i suđenje, srpske sudije, među njima i Nikola Marić sudile su na Svetskom prvenstvu u Zagrebu 2006. potom na Šampionatu Evrope u Osijeku 2009. zatim na Svetskom kupu u Beogradu 2010. i, naravno, i na Šampionatu Evrope takođe u Beogradu 2011.\n– „Bilo je veoma važno da sudimo na velikim takmičenjima, ne samo da bismo ispunili uslove za međunarodne licence, već i da bi bili stalno u toku sa novinama u sudijskoj praksi, ali da bismo bili u kontaktu sa kolegama u ESK i ISSF. Imamo odlične sudije, izuzetno su se pokazale na ovim takmičenjima, kao arbitri na vatrenoj liniji, u komisijama za pregled opreme i oružja i klasifikacionim komisijama. Naše sudije vode već dugi niz godina i Internacionalno prvenstvo Beograda koje je steklo ogroman ugled u Evropi. Sa kolegama iz zemalja u regionu imamo odličnu saradnju, razmenjujemo pozive za takmičenja i trudimo se da se stalno usavršavamo. Srbija, koja je bila domaćin nekoliko velikih streljačkih takmičenja u poslednjih sedam – osam godina, zaslužuje i da dobije mesto za svog predstavnika nekom od komiteta ili komisija ISSF i ESC. To je sledeći, veoma važan korak. Imamo dobre kadrove, ljude koji su se istakli na najodgovornijim funkcijama u organizacionim komitetima na takmičenjima koja smo organizovali i koji uživaju visok ugled u streljačkom svetu“\n– smatra Nikola Marić.\nStreljaštvo: Aleksa Rakonjac sedmi na Svetskom kupu…\nKarate: Takmičari „Dinama“ na Svetskom Kupu za mlade u Umagu\nKarate: Aleksandar Zdešić, 11-ti na Svetskom kupu…


Press Online :: Životinjsko Carstvo :: Slonovi opet na udaru lovokradica, ovaj put ne zbog kljova / print=true\nSlonovi opet na udaru lovokradica, ovaj put ne zbog kljova\nKrivolov slonova radi slonovače već je desetkovao njihovu populaciju, ali lovljenje ovih životinja u Mjanmaru zarad njihove kože moglo bi da ostavi katastrofalne posledice.\nKrivolov se nije smatrao velikim problemom u ovoj zemlji, sve dok, zbog jednog istraživanja, 19 slonova nije dobilo GPS ogrlice oko vrata.\nU naredne dve godine, Institut za očuvanje prirode Smitsonijan ustanovio je da je na teritoriji od samo 35 kvadratnih kilometara, na kojoj su ove životinje živele, svih 19 jedinki ili nestalo, ili pronađeno mrtvo.\nU jugocentralnom delu Mjanmara zatim je pronađeno još 40 tela slonova, koja su bila odrana, i kojima su nedostajale kljove.\nIstraživači su u međuvremenu otkrili da lovokradice plaćaju hiljade dolara za otkrivanje lokacije slonova, i da ih ubijaju zbog njihove kože.\nU susednoj Kini, gde se koristi kao tradicionalni lek, koža slona prodaje se po ceni od 750 dolara za kilogram, prenosi Nacionalna geografija.\nIako se još ne znaju razmere ovog problema, istraživači navode da bi ovaj metod mogao da doprinese istrebljenju populacije azijskih slonova, koja se već suočava sa gubitkom staništa.\n"Na meti su svi slonovi, uključujući ženke i mladunce, što ja najbrži način da se istrebe ove životinje", upozorava Džon Mekevoj iz instituta Smitsonijan.\n"Situacija je naročito zabrinjavajuća u Mjanmaru, gde je populacija divljih slonova opala sa oko 10.000 u četrdesetim godinama na 1.430-2.065 jedinki danas", navodi se u studiji objavljenoj u magazinu PLOS.


Izvor: VOA, 21.Jun.2021, 20:05\nBroj preminulih od koronavirusa u Sjedinjenim Državama na dnevnom nivou prvi put je manji od 300 od početka globalne pandemije marta 2020. Istovremeno, masovnom kampanjom vakcinacije u ponedeljak se stiglo nadomak brojke od 150 miliona potpuno imunizovanih američkih građana, izvestila je agencija Asošijeted pres. Inače, Kovid 19 je tokom 2020. bio među tri najučestalija uzroka smrti u Sjedinjenim Državama – iza srčanih bolesti i raka, pokazuju podaci Centara za za kontrolu i prevenciju bolesti (CDC). Sada se, međutim, nalazi daleko iza drugih uzročnika smrti poput, nesreća ili pak bolesti disajnih organa. Ukupan zvaničan broj preminulih od posledica koroanvirusa u SAD-u premašio je 600.000 – dok je u svetu život izgubilo 3.9 miliona ljudi – a veruje se u oba slučaja da su te brojke veće. Oko 45 odsto američkih građana u potpunosti je vakcinisano, dok je više od 53 odsto njih primilio jednu dozu vakcine. Dnevni prosek novoobolelih u SAD iznosi 11.400 nasuprot više od četvrtine miliona građana koliko je iznosio početkom januara. Prosečan dnevni broj smrtnih slučajeva smanjen je na oko 293 – pošto je sredinom januara iznosio 3.400, pokazuju podaci Univerziteta Džons Hopkins. Država Njujork najviše je pretprela na vrhuncu pandemije u proleće 2020. Guverner Endrju Kuomo objavio je da je deset osoba preminulo u ponedeljak od posledica Kovida. Dnevni broj smrtnih slučajeva na vrhuncu pandemije iznosio je 800.\nStudija: Mlađi Amerikanci manje skloni da se vakcinišu protiv Kovida\nIzvor: VOA, 22.Jun.2021, 18:01\nViše od 70% Amerikanaca starijih od 30 godina dobilo je bar jednu dozu vakcine protiv Kovida-19, saopštila je Bela kuća, iako se čini da predsednik Džo Bajden neće uspeti da ostvari cilj da isti procenat svih odraslih Amerikanaca bude vakcinisan do 4. jula. Jedan zvaničnik Bele kuće rekao je...


ŽELI POVRAT SVOG NOVCA: Luka Lazukić podigao novu tužbu protiv Nataše Bekvalac – Nadlanu.com\nŽELI POVRAT SVOG NOVCA: Luka Lazukić podigao novu tužbu protiv Nataše Bekvalac\nObjavljeno 28. maja 2018. / 17:30:46\n– Luka je podigao tužbu protiv Nataše u kojoj je naveo gde je sve navodno i za šta davao pare. On od nje traži da mu vrati 150.000 evra koje je dao za venčanje na Ibici i koje je uložio u remont stana u Beogradu i vile na Čeneju. Nataša ne može da veruje šta je doživela od čoveka koji je sve vreme živeo pod njenim krovom, a kome je pre samo tri meseca rodila ćerku Katju, koju bi eventualnim dobijanjem tog spora bukvalno oterao na ulicu – govori dobro obavešten izvor i dodaje:\nNatašin najveći adut u novoj borbi koju ima sa još uvek zakonitim suprugom je činjenica da je on ostao dužan radnicima koji su izvodili radove na vili u Čeneju, a koji su spremni da posvedoče u njenu korist. Isto tako, Bekvalčeva poseduje ugovor koji je zaključila sa novinskom kompanijom kojoj je prodala ekskluzivne fotografije sa venčanja kako bi pokrila deo troškova svadbe.\nUpućeni u dešavanja u život novosadske Barbike navode kako se ona nikada do sada nije našla u težoj situaciji te da pored borbe za starateljstvo sada mora da vodi i pravnu, u kojoj treba da dokazuje poreklo sopstvene imovine kako joj deca ne bi ostala na ulici (stan u Beogradu od 120 kvadrata i kuća u Čeneju od 400 kvadrata vode se na Natašu, prim. aut.). Takođe, izvori navode da je Nataša spremna na svaki rat kako bi odbranila ćerke, o kojima trenutno sama vodi računa.


Prijave za doniranje organa preko Ajfona | Novosadski informativni portal 021\n17:53 > 18:18\nPrijave sa Ajfona biće direktno slate u Svetsku organizaciju za doniranje organa, a aplikacija će biti dostupna od jeseni ove godine.\nNedostatak donora bio je dugogodišnji problem u Sjedinjenim Američkim Državama, a "Epl" je taj problem primetio nakon smrti suosnivača Stiva Džobsa 2011. godine. On je bolovao od retke vrste raka pankreasa, a 2009. godine je, prema rečima izvršnog direktora "Epla", nakon "mučnog i dugotrajnog čekanja" uradio transplantaciju jetre.\nPodaci Međunarodne federalne fondacije za bubrege kažu da trenutno 121.678 ljudi čeka na transplantaciju organa u SAD, a 100.791 osobi je potreban bubreg. U proseku, svaki dan 22 ljudi umre zbog neuspele ili neomogućene transplantacije, a novi pacijent se dodaje na listu čekanja svakih deset minuta.\nBela kuća je u maju uložila napore da smanji jaz među 95 odsto Amerikanaca koji podržavaju donaciju organa i oko 50 odsto koji su registrovani donori, obećavajući da će raditi sa Fejsbukom, Guglom i Tviterom kako bi se poboljšala svest o važnosti doniranja.


МЕКЕЈН ПРИЈАВИО ТРАМПА?! Предао ФБИ „компромитујуће материјале“ о Трампу и Русији\nMEKEJN PRIJAVIO TRAMPA?! Predao FBI „kompromitujuće materijale“ o Trampu i Rusiji\nS obzirom na pozivanje Mekejna na nedavne izveštaje medija, može se zaključiti da on govori o tzv. izveštaju o „ruskim kompromitujućim dokazima“ o novoizabranom američkom predsedniku Donaldu Trampu.\n„Ne mogu da procenim tačnost informacija i predao sam ih direktoru FBI. Moja saradnja sa FBI ili drugim državnim agencijama u tom kontekstu ograničava se ovom tačkom“, navodi se u saopštenju. Na sajtu Bazfid objavljen je dokument na 35 stranica u kome se govori da su ruske vlasti navodno pokušale da kompromituju Trampa.\nPredstavnici Vikiliksa su na svom nalogu na Tviteru istakli da „35 stranica dugi dokument koji je objavio Bazfid o Trampu nije izveštaj obaveštajne agencije. Stil, činjenice i datumi ne pokazuju nikakav kredibilitet“.\nPrikupljanje podataka za navodne „kompromitujuće dokaze“ protiv Donalda Trampa finansirali su njegovi protivnici među republikancima tokom primarnih izbora, a zatim pristalice bivše državne sekretarke SAD Hilari Klinton, saopštio je Si-En-En pozivajući se na izvore.\nKremlj je na optužbe odgovorio da Rusija ne sakuplja štetne informacije o nekom drugom već radi samo u interesu globalnog mira i bezbednosti. Portparol Kremlja Dmitrij Peskov istakao je da su ovi izveštaji „apsolutna patka“.


Đurić: Mesto u vrtićima čeka još 3.500 mališana – Gradskibiro.rs\nĐurić: Mesto u vrtićima čeka još 3.500 mališana\nBEOGRAD, 30. novembra 2015. (gradskibiro.rs) – Gradska sekretarka za obrazovanje i socijalnu zaštitu Snežana Đurić izjavila je da mesto u vrtiću čeka još 3.500 mališana.\n“Od 15. aprila, odnosno od početka konkursa za upis dece do 26. novembra upisano je 15.945 dece. Mesto u vrtiću čeka još oko 3.500 dece, a u verifikovane privatne vrtiće, u koje se od ove godine deca upisuju uz subvenciju Grada Beograda, upisano je još 3.721 dete“, rekla je ona za portal Gradski biro (gradskibiro.rs).\nKako je navela, Grad Beograd kontinuirano povećava kapacitete za upis dece u vrtiće, a partnerstvo sa privatnim predškolskim ustanovama značajno je doprinelo smanjenju “lista čekanja”.\n„Na toliko velik broj zahteva svakako je uticala i cena boravka deteta u vrtiću – roditelji boravak plaćaju 5.540 dinara, što je 20 odsto od ekonomske cene od 27.700 dinara. Ostalo dotira grad Beograd – najviše 22.160 dinara“, navela je ona.\nGovoreći o kvaliltetu hrane u predškolskim ustanovama Snežana Đurić je kazala da oko 800 nutricionista, kuvara, pomoćnika, servirki svakodnevno brine o “zdravoj i pravilnoj ishrani oko 60.000 mališana koji pohađaju 17 predškolskih ustanova Beograda”.\n“Deca u vrtićima dobijaju najmanje tri obroka, koji su sastavljeni od svih sedam grupa namirnica, to jest od oko 110 različitih namirnica. Jelovnici su javni i istaknuti su na oglasnim tablama vrtića, a podmiruju 75 odsto ukupnih dnevnih energetskih potreba dece. Jedan od naših zadataka je i da kod dece u najranijem uzrastu razvijemo navike da konzumiraju hranu koju inače ne jedu kod kuće”, navela je ona.\n“Grad Beograd obezbeđuje i sredstva za ishranu dece koja pohađaju pripremni predškolski program, kao i za učenike specijalnih osnovnih škola. U ostalim osnovnim školama ishrana može da se organizuje u školskim objektima u saradnji sa savetom roditelja – prema Zakonu o osnovama sistema obrazovanja i vaspitanja”, objasnila je Snežana Đurić.


Vesti online / Scena / Film / Anđelina Džoli i Džoni Dep zajedno?\nAnđelina Džoli i Džoni Dep zajedno?\nDžoni Dep će najverovatnije biti novi partner Anđeline Džoli. Jedan od najpopularnijih holivudskih glumaca današnjice i prema mnogim anketama najpoželjniji muškarac na svetu, pregovara sa producentima filma "Turista", rimejka jednog francuskog trilera u kome Anđelina igra glavnu žensku ulogu.\nPredviđeno je da Dep glumi Amerikanca koji biva uvučen u mrežu intriga agenta Interpola (Džoli) u poteri za beguncem koji je njen bivši ljubavnik, prenosi magazin "Varajeti".\nGlavne uloge u ovom ostvarenju prvobitno je trebalo da pripadnu Tomu Kruzu i Šarliz Teron, ali su ove dve super zvezde Holivuda prezauzete drugim projektima pa do dogovora sa njima nije došlo.


"Tenis" najavio ulaganja u Srbiju - Stočarstvo | Agroklub.rs\n"Tenis" najavio ulaganja u Srbiju\nPredsednik Vlade Republike Srbije Aleksandar Vučić, tokom jednodnevne posete Nemačkoj, sastao sa vlasnikom nemačke mesne industrije "Tenis" Klemensom Tenisom, koji je najavio ulaganja u Srbiju.\nFoto: bigstockphoto.com, ChiccoDodiFC\nPredsednik Vlade Republike Srbije Aleksandar Vučić, tokom jednodnevne posete Nemačkoj, sastao se sa vlasnikom nemačke mesne industrije "Tenis" Klemensom Tenisom, koji je najavio ulaganja u Srbiju. Vučić je nakon sastanka sa nemačkim privrednikom poručio da će prisustvo kompanije "Tenis" u Srbiji promeniti kulturu poslovanja.\nDelegaciju Srbije činili su i ministar poljoprivrede i zaštite životne sredine Branislav Nedimović, predsednik Privredne komore Srbije Marko Čadež i ekonomski savetnik predsednika Vlade Srbije Danilo Cicmil. Poseta je počela obilaskom dvorca u gradu Reda, gde se nalazi sedište "Tenisove" proizvodnje, nakon čega se predsednik Vlade Srbije sastao sa gradonačelnikom Rede Teom Metenborgom.\nProjekat "Tenis" započet je u decembru 2014. godine, a 27. aprila 2015. godine potpisan je Memorandum o razumevanju između kompanije "Tenis" i Republike Srbije, koji opisuje projekat ulaganja u Srbiju. U tom dokumentu se navodi da je ta kompanija zainteresovana za izgradnju do 20 tehnološki najsavremenijih farmi svinja u Srbiji, pri čemu će svaka od njih imati kapacitet 2.500 krmača i isporučivaće 65.000 tovljenika godišnje, a investicija po svakoj farmi iznosiće približno 21 milion evra.\nTenis Svinjarstvo Svinje Aleksandar Vučić Stočarstvo Investicije


VPN MPLS – EUnet\nNaslovna VPN MPLS\nPovežite sve poslovne jedinice kompanije u kvalitetni i sigurni sistem EUnetMPLS servis omogućava jednostavno povezivanje više lokacija vaše kompanije u jedan mrežni sistem - lokalnu mrežu (LAN). Nije važno koji tip mrežne opreme koristite, nije važno koliko su poslovnice udaljene, jedini preduslov je da ste EUnet-ov korisnik ili da imate želju da to postanete. Najnoviji sistem za prenos podataka, MPLS (Multi Protocol Label Switching) je najsavremeniji i najnapredniji vid VPN protokola objedinjen u jedinstvenom EUnetMPLS servisu. Grupom EUnetMPLS servisa obuhvaćeni su svi napredni VPN servisi (L3VPN).\nOdaberite brzinu uz maksimalnu sigurnost Ovim naprednim rešenjem, kompletan protok informacija odvija se na EUnet-ovoj infrastrukturi i potpuno je izmešten sa Interneta. Na taj način brzina i protok informacija ostaje nepromenjena, nema zagušenja u saobraćaju, i ne postoji rizik od neovlašćenog upada u sistem.\nSmanjite troškove, eliminišite brige Uvođenjem EUnetMPLS servisa, smanjuju se troškovi nabavke opreme namenjene VPN sistemima i nema značajnih promena na infrastrukturi prilikom instalacije i implementacije. Konfiguracija opreme vrši se kod provajdera, pa su korisnici i toga pošteđeni.\nIdealno rešenje za kompanije sa više lokacija poslovanja EUnetMPLS servisi su idealani za veliki broj poslovnih korisnika, bez obzira na delatnost, infrastrukturnu razvijenost, broj poslovnih jedinica i njihovu geografsku udaljenost.\nEUnetMPLS servisi omogućavaju korišćenje IT sistema sa značajno smanjenim slabjenjima brzina prenosa podataka, dok sa druge strane zadržava mogućnost "inženjeringa saobraćaja" i kontrole resursa.\nUvođenjem EUnetMPLS servisa, povećava se efikasnost upravljanja aplikacijama i brzine prenosa podataka između različitih lokacija. U sferi buma aplikacija za obradu i prenos podataka, glasa i slike, MPLS je trenutno jedini sistem koji odgovara većini zahteva za fleksibilnim, brzim i jednostavnim upravljanjem i prenosom. Funkcijom MPLS-a, odnosno prioritizacije mrežnog saobraćaja, administratorima mreže je omogućeno da definišu koje aplikacije/podaci će primarno biti obrađivane, tj. kakav saobraćaj će u mreži imati prioritet u odnosu na ostali. Ovakva funkcija MPLS-a je naročito važna za kompanije kojima je pristup poslovnim aplikacijama i VoIP sistemima od kritičnog značaja.\nKorišćenje EUnetMPLS servisa adekvatne brzine, pruža velike mogućnosti upotrebe linka za Data komunikaciju i nesmetan rad on-line poslovnih aplikacija, Data traffic, internu i eksternu glasovnu komunikaciju (VoIP), Video Conferencing, Video Surveillance (Video nadzor)... Takođe, jedna od osnovnih karakteristika servisa je i skalabilnost tj. mogućnost priključenja raznih tipova uređaja za elektronsku obradu podataka.


zorana mihajlovic – Zlatibor.News\n19/07/2017 ZlatiborNewsComments Off on Sukob se nastavlja\nPosle gostovanja Milana Stamatovića u emisiji “Uz jutarnju kafu sa Kurirom!” usledila je reakcija potpredsednice Vlade Srbije i ministarke gradjevinarstva, saobraćaja i infrastruture Zorana Mihajlović. Ona je za Tanjug izjavila da je optužbama na račun izabranog predsednika Srbije Aleksandra Vučića predsednik opštine Čajetina Milan Stamatović pokazao da se zalaže za Srbiju slabih institucija, kojom će vladati […]\nU poslednjih nekoliko dana predsednik opštine Čajetina. Milan Stamatović i potpredsednica Vlade Srbije Zorana Mihajlović su u više navrata sukobili argumente na temu parka prirode Zlatibor, divljoj gradnji, i problemima u realizaciji projekta gondola. O parku prirode juče je u Batočini govorila i ministarka Mihajlović koja je rekla da samo Zlatibor još nema Uredbu o zaštićenom prirodnom […]\n21/05/2017 ZlatiborNewsComments Off on Ministarka Mihajlović optužila čajetinsko rukovodstvo\nPotpredsednica Vlade Srbije, prof. dr Zorana Mihajlović poručila je 20.maja na konferenciji za medije da predsednik opštine Čajetina Milan Stamatović može i da leži ispred Vlade ako to želi, ali da ona ni tada neće potpisati nešto što nije po zakonu. Mihajlovićeva je novinarima u zgradi Vlade Srbije izjavila da je nakon dve godine vreme da […]\n02/12/2015 ZlatiborNewsComments Off on Ministarka Mihajlović na Zlatiboru – blog\nDanas je građanima opštine Čajetina predstavljen Zakon o ozakonjivanju objekta. Ovo je nova praksa, što bi trebalo da postane i manir svih ministara kada su u pitanju novi zakoni. Mora se pohvaliti rad državnog sekretara u Ministarstvu građevinarstva, saobraćaja i infrastrukture Aleksandre Damnjanović koja je vrlo precizno odgovorila na većinu konkretnih pitanja u vezi ozakonjenja. Ovim povodom […]\nDogađaji Ekonomija Lokalna privreda Republika Vesti\nNa Zlatiboru se predstavlja Zakon o ozakonjivanju\n02/12/2015 ZlatiborNewsComments Off on Na Zlatiboru se predstavlja Zakon o ozakonjivanju\nDanas će potpredsednica Vlade Srbije i ministarka građevinarstva, saobraćaja i infrastrukture, prof. dr Zorana Mihajlović posetiti Zlatibor, gde će stanovnicima opštine Čajetina predstaviti Zakon o ozakonjenju objekata. Prezentacija Zakona biće održana u odmaralištu „Dunav“ na Zlatiboru, sa početkom u 13 časova. Izvor: Ministarstvo građevinarstva, saobraćaja i infrastrukture\nGostovanje potpredsednice Vlade prof. dr Zorane Mihajlović na TV Melos\n29/07/2015 ZlatiborNewsComments Off on Gostovanje potpredsednice Vlade prof. dr Zorane Mihajlović na TV Melos\nU emisiji TV Parlament televizije Melos 29.jula je gostovala potpredsednice Vlade i ministarka građevinarstva, saobraćaja i infrastrukture, prof. dr Zorana Mihajlović. Ona je u emisiji govorila i o problemima sa uknjižbom zemljišta PK Zlatibora.


A. J. 4. decembra 2021. 17:25\n– Veruje se da je to zato što su dečaci učeni da je izražavanje emocija slabost i da treba da budu jaki. Zbog toga, kad se dogode i mali emocionalni problemi, muškarci ih često potiskuju umesto da ih prihvate i suoče se sa njima. A kad se emocije potiskuju, onda može doći do ozbiljnijih psiholoških poremećaja – kaže Milosavljevićeva, a prenosi Žena Blic.\n– Emocionalna stabilnost je veština koja se uči kako da se prepoznaju emocije u trenutku kada se dešavaju, da se imenuju i regulišu. Sve dok dečak ne prepoznaje i ne ume da imenuje svoja osećanja, on i ne može da ih pravilno reguliše. Samo može da ih potisne, što je loše –objašnjava psiholog.


To jeste važno ali nije toliko važno koliko je neki prokelti investitor uspeo da vas iseli odatle radi dobijanja placa! | BEOGRAD BEZ ARHITEKTURE\nTo jeste važno ali nije toliko važno koliko je neki prokelti investitor uspeo da vas iseli odatle radi dobijanja placa!\nPOŠTO SMO U REI PRIMITIVNE AKUMULACIJE KAPITALA od strane novopečenih kapitalsita Srbije moguće da ćemo često vidjati i požare po nekim od najčuvenijih baraka koje psotoje po Beogradu a zaostaci su nekog starog doba kad su te barake bile mesta gde su živeli graditelji Beograda.\nElem nekaprokletinja od investitora je dignuo požar na ovim barkama čak i žrtvujući živote samo da bi došao do placa. Ne morate vi to meni da verujete, znama kakav polusvet dolazi na moj blog (osim onih finih ljudi koji vole komentarisanje) ali je važno d aneko ovo kaže u Beogradu. Ne mora ni da bude tačno ali setite se zgrade koja stradala takodje u požaru u ulici Proleterskih brigada (u vreme rehabilitacije Dražinovaca to se zove Krunska ulica) i na kom mestu je danas jedna jako ružna zgrada ali jako “renomiranog” beogradskog arhitekte. Toliko renomiranog da mu sa fasade otpadaju jadno nakalemljene ploče\nDAKLE “POKRETANJE” POŽARA JE OPŠTI HOBI FAŠISTIČKI NASTROJENIH “INVESTITORA” KOJI NIČU PO GRADU SA SVAKOM NOVOM RADIOAKTIVNOM KIŠOM, VALJDA\n« Crni dani Belog Dvora jer takozvani “prestolonaslednik” nije našao za shodno da se bavi i popravkama u kući\n“Beograd na vodi” je raskid sa arhitektonskim nasledjem Beograda »


U Novom selu se završava vrtić, uskoro počinje izgradnja crkve\nPočetak/Društvo/U Novom selu se završava vrtić, uskoro počinje izgradnja crkve\nNiške Vesti21. februara 2022.\nNa inicijativu stanovnika naselja 9. maj, poznatijeg kao Novo selo, uskoro se nastavlja izgradnja pravoslavnog hrama, čiji su temelji postavljeni pre nekoliko godina. Hram koji se graditi u ovom naselju posveće je svetom apostolu i jevanđelisti Marku.\nPrema rečima Zorana Mišića, sekretara Crkvenog odbora u ovom naselju papirologija koja je bila potrebna za izgradnju hrama je završena i ove godine počinje izgradnja hrama na koji su meštani dugo čekali.\n„Eparhija niška i Grad će zajedno finansiraju izgradnju Hrama Svetog Marka stim da je Eparhija izabrala izvođača radova i priprema materijal za početak izgradnje crkve, a Grad će u tome učestvovati sa dva miliona koja će prebaciti Eparhiji . Stanovnici naselja „9.maj“ već odavno traže crkvu u svom naselju ali tek su se sada stekli uslovi da se započene sa njenom izgradnjom i to će biti vrlo brzo“, kazala je gradonačelnica Niša Dragana Sotirovski.\nOna je dodala da će građani „9.maja“ vrlo brzo dobiti i vrtić na koji su, takođe, dugo čekali i koji se gradi na njihov zahtev.\n„Vrtić je završen, a trenutno se završavaju radovi na parternom uređenju i počinje izgradnja ograde tako da će objekat vrlo brzo biti u upotrebi“, dodao je Zoran Prokić, v.d. direktora Direkcije za izgradnju grada.\nIzgradnja vrtića u Novom Selu, počela je prošle godine. Vrednost radova je blizu 49 miliona dinara sa oko 730 kvadrata, a vrtić će moći da primi 130 dece. Građani naselja „9.maj“ su na izgradnju vrtića čekali dve decenije.\nIzgradnja crkve Novo Selo obdanište


Sastanak rukovodstva sa predstavnicima svih asocijacija, grupacija, udruženja i odbora koji djeluju u okviru Komore – Vanjskotrgovinska komora BiH\nSastanak rukovodstva sa predstavnicima svih asocijacija, grupacija, udruženja i odbora koji djeluju u okviru Komore\nNa inicijativu rukovodstva Vanjskotrgovinske/Spoljnotrgovinske komore Bosne i Hercegovine organizovan je sastanak sa predstavnicima svih asocijacija, grupacija, udruženja i odbora koji djeluju u okviru Komore. Sastanak je organizovan s ciljem predstavljanja Programa rada Komore za 2020. godinu.\nPredsjednik dr.sc. Vjekoslav Vuković se zahvalio prisutnim gostima naglasivši značaj organizovanja ovakvih i sličnih sastanaka kojima je cilj da se zajedničkim naporima unaprijedi kako rad Komore, tako i značajnije utiče na relevantne institucije i organizacije u Bosni i Hercegovini da svaka u skladu sa svojim nadležnostima doprinese unapređenju poslovnog ambijenta. Nakon prezentacije Programa rada i podataka vanjskotrgovinske razmjene BiH sa svijetom, prisutnima je pružena prilika da kroz diskusiju iznesu svoje stavove, ali i eventualne sugestije i prijedloge na predloženi Program.\nTokom diskusije ponovo je ukazano na neophodnost hitnog rješavanja brojnih problema sa kojima se privreda svakodnevno suočava a koji se prvenstveno odnose na brojne fiskalne i parafiskalne namete, međudržavne barijere koje se tiču usklađivanja izgleda izdatih dokumenata, sukcesivnog izvoza, ali problema u povezivanju različitih branši po srodnosti, kao na primjer turizma, ekološke proizvodnje i zaštite okoline. Istaknut je značaj zajedničkog nastupa na sajmovima, te predloženo otvaranje tržišta skandinavskih zemalja.\nSvi učesnici sastanka saglasni su da je potpuna sinergija djelovanja asocijacija, grupacija, udruženja, odbora i Komore, neophodna i ključna za ostvarivanje zadatih ciljeva i realizaciju predviđenog Programa. S tim u vezi, Komora će nastaviti sa dosadašnjom praksom, te sve probleme i zahtjeve privrede artikulisati i kao takve slati ka institucijama vlasti apelujući na njihovo rješavanje.


Evropski sud počeo da ispituje smanjivanje penzija u Srbiji! - VIDEO | Vestinet.rs\nPočetna TEMA DANA\tEvropski sud počeo da ispituje smanjivanje penzija u Srbiji! – VIDEO\nTakođe, Sud traži od Republike Srbije da se dostavi kolike su zaista uštede ostvarene na taj način.\nAdvokat Radomir Kojić izjavio je u Danu uživo da Evropski sud razmatra predstavke koje su uputili penzioneri iz Srbije u vezi smanjivanja penzija iz 2014. godine, i ističe da je taj proces u toku, a da je jedno od glavnih pitanja koje se postavlja da li su tada srpski penzioneri podneli preveliki teret finansijske konsolidacije.\n„Evropski sud je spojio 11 predstavki koje su podnete tokom 2015. godine i jednu iz 2020. godine.\nNekoliko osoba je podnelo predstavke, ali je Sud smatrao da treba da odluči jednom odlukom o svemu tome.\nSuština je da je sud postavio pitanje usklađenosti Zakona o privremenom uređenju penzija iz 2014. godine sa zahtevima Evropske konvencije.\nSud je imao u vidu da je domaći Ustavni sud odbacio odbacio inicijativu za ocenu ustavnosti i zakonitosti tog zakona, i čini se da Evropski sud nije bio zadovoljan obrazloženjem Ustavnog suda“, navodi Kojić.\nPrema njegovim rečima, Evropski sud je hteo da ispita kriterijume i da utvrdi da li je došlo do povrede prava takvim zakonom.\n„Sud je svih 11 predstavki sumirao praktično u četiri tačke. Prvo, samo smanjenje penzija dovodi do povrede prava na uživanje svojine, drugo, da je sam zakon o smanjenju penzija bio suprotan Ustavu Srbije, kao i suprotan drugim zakonima naše zemlje, treće, da sam zakon u tekstu on nije bio oročen i poslednja pritužba se ticala da podnosioci smatraju da je on po svojoj prirodi arbitraran“, objašnjava Kojić.\nOn dodaje da je jedno od pitanja koje sud postavlja Republici Srbiji je da li su penzioneri snosili suviše veliki teret te fiskalne konsolidacije.\n„Nikada nisam uspeo da nađem kolike su te uštede u brojevima, i da li su se te uštede mogle da se ostvare na neki drugi način? To je ono što se Sud pita, da li su penzioneri snosili suviše veliki teret fiskalne konsolidacije“, naveo je on.\n„Kada bi sud usvojio tu predstavku, očekujem da bi Republika Srbija morala da preduzme određene generalne mere, koje bi se ticale i drugih penzionera.\nUkoliko Evropski sud utvrdi da je došlo do povrede prava, on će podnosiocima dosuditi određenu nematerijalnu štetu. O materijalnoj šteti nemamo dovoljno elemenata da raspravljamo o tome“, kaže on.\nKako navodi, ukoliko bi se dosudila nematerijalna šteta, onda bi Komitet ministara zahtevao da Srbija preduzme mere kojim bi kompenzovala i ostale penzionere.\n„Imali smo primere u prošlosti gde su se dejstvo mera sa individualnog proširilo na sve slične slučajeve“, podseća on i dodaje da je rano u ovoj fazi postupka pričati o materijalnim nadoknadama za sve penzionere.\n„Ono što je važno je da ćemo mi konačno od Evropskog suda dobiti odgovor da li su tim zakonom povređena prava koja su jemčena Evropskom konverncijom.\nNikada nema pravila koliko treba da se čeka sa odlukom Suda, ali u jednom sličnom slučaju su bugarski penzioneri čekali oko pet godina. Ja se nadam da će ovo sud rešiti u naredne dve godine“, zaključio je Kojić.\nEUpenzijeslučajSRBIJAsud za ljudska prava\nsareni 3. децембра 2020. - 09:44\nPare koje su nam uzete nisu otisle u drzavnu kasu vec u stranacku…to se vidi iz zahvale predsedniak staranke same stranke …nigde se nespominje drzava ni drzavna funkcija…


Foto: Gavriil Grigorov / Profimedia\nU blizini škole u gradu Volžski, u Volgogradskoj oblasti u Rusiji, došlo je do pucnjave u kojoj su povređena dvojica tinejdžera, javlja RIA Novosti pozivajući se na regionalne zdravstvene vlasti.\nFoto: M. Barabanov / Profimedia\nVolžski (foto: arhiva)\nDečaci stari 15 i 16 godina povređeni su na ulici u blizini škole. Jedan dečak je ranjen u nogu, a drugi u podlakticu, ali njihovo stanje nije zabrinjavajuće. Oni su prebačeni u bolnicu.\nPucnjave u školama ili blizu njih inače su veoma retke u Rusiji, zahvaljujući jakom obezbeđenju i otežanom postupku dobijanja dozvole za oružje. Poslednji napad u školi odigrao se 11. maja u Kazanju, kad je ubijeno osmoro đaka i nastavnica.\nNajgori slučaj bio je u Beslanu 2004, kad je stradalo 333 ljudi, od čega više od polovina dece.


GRADONAČELNIK ZVORNIKA UPUTIO POMOĆ KOMPANIJI “ROBOT” U SARAJEVU - Glas Zvornika\nGRADONAČELNIK ZVORNIKA UPUTIO POMOĆ KOMPANIJI “ROBOT” U SARAJEVU\nZVORNIK – Gradonačelnik Zvornika Zoran Stevanović organizovao je dolazak 40 ljudi iz ove lokalne zajednice u sarajevsko naselje Rajlovac, gdje će cijelu sedmicu pomagati kompaniji “Robot” u saniranju štete od poplava.\n“Kada su Zvorničani čuli za ono što je zadesilo ‘Robot’ u Rajlovcu odlučili su doći i pomoći u saniranju štete”, saopšteno je iz kompanije “Robot”.\nDirektor grupacije “Robot” Saima Hodžić rekla je da ovi ljudi nisu radnici “Robota”, ali će im nakon što bude otvoren objekat u Zvorniku ponuditi zaposlenje i na taj način odužiti im se za ovu pomoć.\n“S obzirom da nisu znali šta ih čeka i koliko će ostati, obezbijedili smo im smještaj, hranu i odjeću. Čak su imali šansu i da se vrate, međutim svi su odlučili ostati koliko god je potrebno”, rekla je Hodžićeva i dodala da će oni tamo ostati najmanje 15 dana.\nOna je naglasila da je ovo zaista značajna materijalna, moralna i humanitarna pomoć.\n“Veliko hvala gradonačelniku Stevanoviću i ovim vrijednim ljudima za pomoć”, dodala je Hodžićeva.\nIzlivanje rijeke Bosne usljed prošlosedmičnih obilnih kiša u sarajevskim naseljima Rajlovac i Reljevo, uzrokovalo je poplavu u više stambenih i pomoćnih objekata, kao i industrijske zone u Rajlovcu gdje je, između ostalog, poplavljen i Tržni centar “Robot”.\nTaj tržni centar je tri dana bio odsječen od ostatka grada i bez struje, a poplavljena su centralna skladišta i pomoćni objekti, parking, pristupni put.\nNa objektu je pričinjena znatna materijalna šteta koju 130 radnika ove kompanije još sanira.\nU saopštenju se ističe da iz opštine i Kantona Sarajevo još niko nije posjetio ovu kompaniju niti ponudio konkretnu pomoć u saniranju posljedica.


Mjanmar: Potraga za 7 osoba zbog komentara na dr. mrežama\nTanjug 13. februara 2021. 14:42\nNEJPJIDO – Vojska Mjanmara saopštila je danas da traga za sedmoricom pristalica protesta protiv puča, navodeći da se oni suočavaju sa optužbama zbog komentara na društvenim mrežama, koji predstavljaju pretnju po nacionalnu bezbednost.\nMeđu njima je i Min Ko Naing, nekadašnji vođa krvavo suzbijenih protesta 1988. godine, koji je, kako se navodi, pozivao na pružanje podrške uličnim demonstracijama i vođenje kampanje građanske neposlušnosti.\nSvih sedmoro su protivnici puča od 1. februara, tokom kojeg je vojska preuzela kontrolu nad zemljom i privela izabranu liderku Aung San Su Ći, a većina njih su pristalice Nacionalne lige za demokratiju, partije izabrane liderke Mjanmara.\nProtivnici vojne hunte koja je izvršila državni udar u Mjanmaru nastavili su demonstracije i danas, osmi dan za redom, dok vojska nastavlja sa privođenjem demonstranata ogorčenih zbog hapšenja legalno izabrane premijerke Aung San Su Ći.\nHiljade ljudi okupile se se na ulicama prestonice Nejpjidoa, poslovnog centra Jangona, Mandaleja i drugih gradova u do sada najmasovnijim demonstracijama.\nNezadovoljni građani su nosili transparente na kojima je, između ostalog pisalo „Prestanite da kidnapujete ljude tokom noći“, prenosi Rojters.\nIz kancelarije za ljudska prava UN saopšteno je da je od 1. februara neosnovano uhapšeno više od 350 ljudi, među kojima su zvaničnici, aktivisti i sveštenici.\nVojne vlasti nisu se odazvale apelima da objasne po kom osnovu su izvršena brojna hapšenja, dok je udruženje za pomoć političkim zatvorenicima izrazilo zabrinutost.\nVojska tvrdi da je izborna pobeda stranke Nacionalna liga koju predvodi Aung San Su Ći rezultat prevare, ali je izborna komisija Mjanmara odbacila te optužbe.\nSavet za ljudska prava UN usvojio je juče rezoluciju kojom se vojna hunta poziva da oslobodi Su Ći i druge zvaničnike i da obustavi promenu sile nad demonstrantima.\nSpecijalni istražitelj za ljudska prava UN u Mjanmaru Tomas Endrus izjavio je na specijalnom zasedanju Saveta u Ženevi da bi Savet bezbednosti UN morao da razmotri uvođenje sankcija i embarga na uvoz oružja Mjanmaru.


Svetske vesti - Petak 14.01.2022 - 11:33\nMOSKVA - Šef ruske diplomatiej Sergej Lavrov izjavio je danas da će, ako Zapad odbije predloge Rusije o bezbednosnim garancijama, Moskva proceniti situaciju i doneti odluku uzimajući u obzir sve faktore i u interesu osiguranja nacionalne bezbednosti.\n"Ne mogu ništa da dodam onome što je predsednik Putin rekao... Odgovor može biti veoma različit, zavisi od predloga koje će naši vojni stručnjaci dati predsedniku Rusije. Stoga, sada ne vredi nagađati", rekao je Lavrov.\n"Ponestalo nam je strpljenja. Znate, mi smo veoma strpljivi. Međutim, dosta smo se susprezali, vreme je da krenemo", rekao je Lavrov i dodao da Rusija čeka konkretne odgovore na svoje predloge.\n"Zapadne kolege odlučujuće doprinose ovakvom negativnom razvoju događaja, zacrtale su kurs koji podriva arhitekturu međunarodnih odnosa zasnovanu na Povelji UN i teže da međunarodno pravo zamene svojim pravilima", ocenio je Lavrov.\nO širenju NATO-a: Nagomilalo se\nRuski ministar spoljnih poslova Sergej Lavrov izjavio je da je Moskva sada pokrenula pitanje neširenja NATO-a jer se, kako je rekao, "to nagomilalo".\n"Nagomilalo se u periodu posle 1990-ih, kada su naši zapadni prijatelji jednostavno u smeće bacili obećanja o neširenju NATO-a, o tome da se vojna infrastruktura neće pomerati na istok, da neće biti razmeštane značajnije borbene snage na teritoriji novih članica", rekao je Lavrov, prenosi RIA Novosti.\nPrema njegovim rečima, NATO je "tokom pet talasa širenja" izbio na granice Rusije i sada jača kopnene snage i avijaciju.\nLavrov je istakao da se obim vežbi u Crnom moru višestruko povećao.


Partizan i Crvena zvezda počinju sezonu Superkupom ABA lige\nČetvrtak, 26.09.2019., 11:33 Četvrtak, 26.09.2019., 11:33\nKošarkaši Crvene zvezde i Partizana u Zagrebu započinju sezonu utakmicama četvrtfinala ABA Superkupa protiv Primorske, odnosno Mega Bemaksa.\nPrvi na teren hale “Dražen Petrović” izlaze Partizan i Mega, od 17 časova, dok Zvezda i slovenački tim igraju tri sata kasnije.\nEkipa Milana Tomića brani trofej, osvojen prošle godine u Laktašima u drugom izdanju, i sada je najveći favorit, prije svega zbog dolaska pojačanja kao što su Derik Braun, Džejms Gist, Lorenco Braun i drugi, što se vidjelo u pripremnom periodu kada je zabilježen maksimalan skor i to uz dva trijumfa nad Olimpijakosom u Pireju.\nIsto tako se i Partizan znatno ojačao i ukoliko dva tima uspješno prebrode prve prepreke u prestonici Hrvatske biće viđen beogradski vječiti derbi u polufinalu.\nSutra su na programu utakmice Cedevita Olimpija – FMP Železnik (17 časova) i Budućnost Podgorica – Cibona (20).


Stižu prvi rezultati dobijanja statusa grada. POVEĆANE ZARADE FUNKCIONERA\n09:07: AM subota 5 decembra, 2020\nPosted on 18. jula 2018. at 10. avgusta 2018. by Ist Media\nBOR, (IST Media) Članovi Opštinskog veća SO Bor, održali su danas poslednju sednicu ovog tela pod tim nazivom, jer će ubuduće, odlukom Vlade Srbije o dodeljivanju statusa grada, „opštinsko“ biti preimenovano u „gradsko“, a prvu opipljivu promenu osetiće gradska vlast i opštinska uprava kojima će biti povećane zarade.\nKako je medijima objašnjeno, plate će biti uvećane po Zakonu o zaradama nameštenika i činovnika. Najveće zarade će biti za zaposlene sa visokom stručnom spremom, zatim sa višom školom, a najmanje će povećanje osetiti zaposleni sa srednjom školom i NKV radnci. Povećanje zarada će biti od 10 do 15 procenata.\nTako će zarada gradonačelnika biti na nivou ostalih gradonačelnika u Srbiji, i iznosiće 95.000 dinara, u odnosu na sadašnjih 79.000 dinara. Zamenik gradonačelnika je do sada zarađivao 71.300 dinara, a ubuduće 88.600, a slično povećanje će imati i predsednik Gradske Skupštine.\nPomoćnici predsednika opštine do sada su zarađivali 51.000 dinara a ubuduće će primati 14.000 dinara više.\nNačelniku opštinske uprave će zarada biti povećana sa 68.000 na 86.000 dinara, a sekretaru, čija je zarada iznosila 62.000 dinara, od sada će biti 80.000 dinara.\nNaznačeno je da neće biti novog zapošljavanja, a budući gradonačelnik Aleksandar Milikić čak očekuje od Vlade Srbije smanjenje kvote broja radnika gradske uprave.\nOno što građani mogu očekivati od dobijanja statusa grada, to je više izdvajanje za kapitalne investicije, budući da će iz državnog budžeta biti uvećani transferi. Ali, to je na dugom štapu i zavisi od odgovornosti sadašnje vlasti.\n„Na nama je da sada uradimo transformciju opštinske uprave, i donesemo sve akte i dokumente kao što je Statut grada. Promena nema, menjaju se samo nazivi i umesto „opštinski“ biće dodato „gradski“. Biće uvećani transferi iz republike, biće drugačija organizacija unutar gradske uprave, mnogo više korišćenja držvnih sistema pomoći, preko domaćih i međudržavnih projekata gde opštine nisu mogle da konkurišu“, rekao je budući gradonačelnik.\nOčekuje se i da će građani Bora imati korist od reorganizacije gradske uprave, koja će, tvrdi budući gradonačelnik, biti efikasnija, a biće i više novca u budžetu za kapitalne investicije.\nIako građani uveliko govore o osnivanju komunalne policije i Parking servisa, Milikić tvrdi da o tome nije razgovarano.\n„Ako želimo da uvedemo Parking servis, prvo moramo da uvedemo parking zone i lokacije. Što se tiče komunalne policije, smatram da je sadašnja komunalna inspekcija dovoljna Boru i da grad neće koristiti poziciju kako bi se vršio neki represivan pritisak na svoje građane“, dodao je on.\nlanica | 20. jula 2018. at 16:32\nBor je dobio mnoge pogodnoste statusom grada.


Đukanović: Ne pokleknuti pred finansijskom krizom\nCrnogorski premijer Milo Đukanović poručio je da ne treba pokleknuti pod finansijkom krizom, ali da treba razumeti opasnost. Takođe je naveo da će svetskom ekonomskom krizom biti pogođeni najviše turizam, građevinarsto i krupna indistrija, prvenstveno Kombinat aluminijuma i drvoprerada.\n"Moraćemo prilagoditi našu ekonomiju poslovanju u bitno izmenjenim okolnostima. Ne treba pokleknuti pod finansijkom krizom jer smo preživeli i znatno drastičnija vremena kada smo zarađivali svega dve-tri marke", kazao je Đukanović u intervjuu za podgoričku IN televiziju.\nCrnogorski premijer je naveo da će svetskom ekonomskom krizom biti pogođeni najviše turizam, građevinarsto i krupna indistrija, prvenstveno Kombinat aluminijuma i drvoprerada.\nOn je objasnio da se može očekivati da će u gubitak društvenog proizvoda u tim oblastima biti nadomešten početkom realizacije autoputa prema Srbiji, ulaganjima u turizam, prvenstveno na poluostvrvo Luštica koja se mere milijardama evra, dokapitalizacijom Elektroprivrede i mogućom izgradnjom malih elektrana.\nĐukanović je dodao da će naredne godine biti nastavljen trend rasta plata i pored globalne finansijske krize.\n"Smanjenjem poreza na prihode i prilivom stranih investicija zarade će nastaviti da rastu do očekivanog proseka od 515 evra", rekao je Đukanović. On je dodao da neće doći do bankrota nijedne banke ali da će doći do smanjenja kreditne aktivnosti.\nGovoreći o problemima u Prvoj banci koja je u većinskom vlasništvu njegovog brata Aca, Milo Đukanović je kazao da nije imao veze s upravljanjem jer ima manje od tri odsto akcija i zato što je kada se vratio na mesto premijera zamrznuo sve svoje poslovne aktivnosti. On je kazao da je deo odgovornosti za probleme s kojima se banka suočava na upravljačkim strukturama, ali i posledica svetske finansijske krize.\nVlada Crne Gore odobrila je Prvoj banci kredit od 44 miliona evra po kamati od 2,5 odsto kako bi prevazišla probleme s likvidnošću. Govoreći o najavi rukovodstva KAP-a da će u februaru, ako im vlada ne pomogne zatvoriti fabriku u kojoj je zaposleno oko četiri hiljade radnike i koja čini oko 40 odsto crnogorskog bruto društvenog proizvoda, Đukanović je kazao da će biti "vraški teško naći rešenje", ali da je interes vlade da KAP preživi godine krize.


RCC predstavio novi projekat za uključivanje mladih na Balkanu u procese donošenja odluka - Dijalog.net\nNaslovna Politika RCC predstavio novi projekat za uključivanje mladih na Balkanu u procese donošenja odluka\nSarajevo, 19. maj 2020. – Novi projekat Saveta za regionalnu saradnju (RCC) uspostaviće “omladinske laboratorije” koje će se, zajedno sa kreatorima politika, baviti važnim pitanjima zajedničkim za sve mlade ljude Zapadnog Balkana.\nTo su zaposlenost, preduzetništvo, obrazovanje, a cilj je da se mladi angažuju i uključe u proces donošenja odluka, navodi se u saopštenju RCC.\nProjekat nazvan “Omladinska laboratorija Zapadnog Balkana” odnosi se na Albaniju, BIH, Crnu Goru, Severnu Makedoniji i Srbiju, kao i na Kosovo, a piše da mladi tamo čine 21,27 odsto ukupnog stanovništva.\nProjekat koji će trajati tri godine Evropska unija finansira sa 1,5 miliona evra.\nTokom projekta sarađivaće se “s nacionalnim upravama, nacionalnim savetima mladih, krovnim omladinskim organizacijama, donatorima i drugim relevantnim akterima“.\nPrethodno Fridom haus stoji uz svoje nalaze objavljene u izveštaju „Zemlje u tranziciji 2020“\nSledeće Započeti ozbiljan društveni dijalog o stanju demokratije u Srbiji\nOtvorene prijave za Evropsku nedelju mladih u okviru programa Erasmus+\nBrisel, 16. maj 2020. – Evropska komisija je objavila poziv za podnošenje predloga projeka…\nKOMS povodom zloupotrebe mladih i njihovih udruženja\nBeograd, 05. maj 2020. – Povodom aktuelne političke situacije u Srbiji, Krovna organ…\nTop Tags istraživanje Evropska unija konkurs Evropska komisija lokalna samouprava vladavina prava Srbija i Evropska unija ljudska prava Civilno društvo Vlada Republike Srbije mediji OCD mladi Društvo evropske integracije


Prva godina druge strategije – Institut alternativa\nInstitut alternativa » Blog » Prva godina druge strategije\nObjavljeno 06. 04. 2012. 30. 11. 2017.\nPrva godina druge strategije\nProtekla je prva godina primjene Strategije reforme javne uprave za period 2011–2016. i Akcionog plana za njeno sprovođenje. Riječ je o drugoj Strategiji reforme javne uprave od devededestih naovamo. Ona prva, realizovana je sa ograničenim rezultatima u periodu od 2002. do 2009. godine.\nU prilog modernizaciji, racionalizaciji i profesionalizaciji, Strategijom reforme javne uprave 2011-2016. godine prepoznata je potreba za unapređenjem vladavine prava i odgovornosti javne uprave; poslovnog ambijenta, kvaliteta javnih usluga, kao i institucionalne stabilnosti, funkcionalnosti i fleksibilnosti sistema javne uprave. Ovi ciljevi, kako je to u Strategiji prepoznato, treba da budu praćeni povećanjem transparentnosti i etičkog nivoa u javnoj upravi, što bi sve doprinijelo daljoj integraciji države u evropski administrativni prostor.\nMeđutim, u upravljanu procesom reforme primjetni su brojni problemi. Naime, iako je Strategijom predviđena obaveza šestomjesečnog izvještavanja ona nije ispunjena, pa ni godinu dana od početka njene primjene nisu dostupni izvještaji o realizaciji predviđenih aktivnosti.\nTijelo koje je utvrđeno kao nadležno za koordinaciju aktivnosti na ostvarivanju ove Strategije, Savjet za regulatornu reformu i unapređenje poslovnog ambijenta, održao je samo dva sastanka od usvajanja ovog dokumenta, ali nikada nisu razmatrane aktivnosti predviđene Strategijom. Očigledna je potreba da se obrazuje posebno tijelo čiji bi zadatak podrazumijevao koordinaciju posla na reformi državne uprave.\nJedan od evidentnih problema je nejasna raspodjela nadležnosti i odgovornosti između Ministarstva unutrašnjih poslova i Ministarstva finansija u vezi sa ključnim poslovima na realizaciji Strategije. Uzimajući u obzir značaj reforme javne uprave, kao „krovne“ za sve druge reforme u zemlji, od izuzetne je važnosti striktno utvrđena institucionalna koordinacija procesa, kako bi se izbjegla „loša komunikacija“ između odgovornih isntitucija i preklapanje nadležnosti.\nOno što je učinjeno u prvoj godini reforme javne uprave u Crnoj Gori uglavnom je rezultat uključivanja reforme državne uprave u sedam prioriteteta Evropske komisije koji zahtijevaju visok stepen uslaglašenosti sa kriterijumima za članstvo. U okviru realizacije Akcionog plana na ispunjavanju preporuka EK usvojeni su zakoni o državnoj upravi, o državnim službenicima i namještenicima, teritorijalnoj organizaciji i Uredba o organizaciji i načinu rada državne uprave.\nUtemeljene su organizacione promjene koje su pojedine organe uprave pozicionirale kao “organe u sastavu” ministarstava. Takođe, predviđena je centralizacija inspekcijskog nadzora i postojanje jedinstvenog inspektorata što je novina u odnosu na prethodno rješenje kojim je inspekcijski nadzor bio organizovan u resornim ministarstvima.\nUprava za inspekcijske poslove će početi sa radom do kraja maja ove godine, dok će se inspekcijski poslovi fazno objedinjavati i to u prvoj fazi do kraja ove godine, a u drugoj do kraja 2013. Krajem decembra usvojena je Pravno-institucionalna analiza organizacije sistema državne uprave sa prijedlogom budućih rješenja. Međutim, problemi u usvajanju Zakona o unutrašnjim poslovima pokazali su da Vlada nije jedinstvena u odnosu prema sistemskim i specifičnim rješenjima organizacije sistema države uprave.\nNaspram ostvarenog ostale su brojne neispunjene obaveze predviđene Akcionim planom za realizaciju Strategije. One uključuju uspostavljanje obaveznih programa obuke za pojedine kategorije službenika/namještenika; unapređenje upravljanja ljudskim resursima kroz centralnu kadrovsku evidenciju i redovno ocjenjivanje rada državnih službenika i namještenika.\nUpravo one koje se odnose na racionalizaciju i modernizaciju službeničkog sistema. Na problem slabe administracije koja je uz to snažno ispolitizovana “opominje” Evropska komisija u izvještajima o napretku Crne Gore iz godine u godinu. U pokušaju da odgovori na problem “glomazne i nefunkcionalne administracije”, Vlada Crne Gore je u Strategiji reforme javne uprave 2011-2016. godine kao strateški cilj postavila usvajanje evropskih standarda za zapošljavanje koji uključuju i mjere za smanjenje broja zaposlenih, uz plan usvajanja socijalnih programa za prekobrojne.\nMeđutim, sama Strategija ne objašnjava na koji način će se smanjenje broja zaposlenih postići, a da to ne šteti efikasnosti rada same uprave. Problem se dodatno komplikuje time što je rad državne uprave “opterećen” manjkom kvalifikovanog kadra koji može da “iznese” teret sve većih obaveza u procesu evropske integracije. Za očekivati je da će sve složenije obaveze iz “evropske agende” uticati na jačanje političke volje koja će voditi stvarnom napretku u pravcu depolitizacije i racionalizacije državne uprave u Crnoj Gori.


KRUŠEVAC NAGRAĐEN - Jefimija TV, Kruševac\nZoran Pašalić, zaštitnik građana je, u saradnji sa Timom za socijalno uklučivanje i smanjenje siromaštva Vlade Srbije i Stalnom konferencijom gradova i opština, nagradio opštinu Svilajnac i gradove Novi Sad i Kruševac za najveći doprinos razvoju svih oblika pristupačnosti na svojoj teritoriji, odnosno u svom okruženju u 2017. godini.\n“Na osnovu pažljive analize Konkursna komisija je donela odluku da nagradu dobije opština Svilajnac za aktivnosti i inicijative pravovremenog planiranja i uklanjanja arhitektonskih barijera. Novi Sad za institucionalnu podršku unapređenju pristupačnosti i Kruševac za strateško promišljanje u razvoju pristupačnosti”, saopštio je Zaštitnik građana.\nKruševac je nagrađen za inicijative izrade i usvajanja Plana održive urbane mobilnosti grada Kruševca od 2017. do 2030. godine, koji sadrži viziju, ciljeve i akcione planove za organizovanje i unapređenje svih vidova saobraćaja i stvaranje urbanog okruženja, koji treba da doprinesu razvoju grada, a pristupačni su svim građanima, nezavisno od starosti, pola, fizičkih i mentalnih sposobnosti i ekonomskog statusa.\nRazmatrajući pristigle prijave, Konkursna komisija je donela odluku da opštinama – Bela Palanka, Boljevac, Brus, opštini Palilula iz Beograda, Majdanpek, Paraćin, opština Šid, Surdulica, Velika Plana, Vrnjačka Banja i gradovima Kikinda, Niš i Zaječar dodeli pohvale za učestvovanje na Javnom pozivu za dodelu nagrada za doprinos razvoju svih oblika pristupačnosti na svojoj teritoriji u 2017. godini.\nDodela nagrada, priznanja i pohvala će biti organizovana 27. aprila.\nOsim dodele nagrada, Zaštitnik građana je želeo da promoviše primere dobre prakse u oblasti pristupačnosti na lokalnom nivou, kao i da ostvari bolju međusobnu saradnju u saradnji sa gradovima i opštinama u Srbiji.\nPrethodno: SASTANAK / VIDEO\nSledeće: TRI IZLOŽBE\nTOPLANA: GREJANJE FUNKCIONIŠE BEZ PROBLEMA\nPROVERA ISPRAVNOSTI SISTEMA ZA UZBUNJIVANJE\nIZVEŠTAJ ODELJENJA ZA VANREDNE SITUACIJE, 01.03.2021.


Golubović (YUKOM): Zastupanje pred Evropskim sudom prešlo na pravobranilaštvo - Društvo - Dnevni list Danas\nPočetna » Društvo » Golubović (YUKOM): Zastupanje pred Evropskim sudom prešlo na pravobranilaštvo\nPredsednica Komiteta pravnika za ljudska prava (YUKOM) Katarina Golubović rekla je danas da bi usvajanje amandmana kojim se iz opisa poslova Ministarstva pravde briše da je odgovorno za zastupanje Srbije pred Evropskim sudom za ljudska prava, moglo da ima dobar ishod ukoliko bi jačao sistem nadzora nad izvršenjem presuda.\n0Piše: Beta 26. oktobra 2020. 15.47\nPoslanici Skupštine Srbije su danas usvojili amandman SNS na predlog Zakona o ministarstvima kojim se iz opisa poslova Ministarstva pravde briše da je odgovorno „za zastupanje Republike Srbije pred Evropskim sudom za ljudska pravca i za staranje o objavljivanju presuda tog suda koje se odnose na Republiku Srbiju i praćenje njihovog izvršenja“.\nGolubović je novinskoj agenciji Beta rekla da rezultat te izmene „može da bude dobar ukoliko bi sistem nadzora nad izvršenjem presuda jačao“, ali je on „od 2014. godine mnogo oslabio zbog čega građani trpe i čekaju da se reše davno uočeni problemi“.\n„Usvajanjem ovog amandmana zastupanje je prešlo na sistem Državnog pravobranilaštva koje je sada jedini organ za nadzor“, rekla je predsednica YUKOM-a.\nMeđutim, istakla je da će za efikasniji nadzor biti potrebne politička volja i dodatne izmene Zakona o pravobranilaštvu kako bi se razjasnilo šta ono treba da radi.\nGolubović je dodala da je Evropski sud za ljudska prava naložio da bude izvršeno 80.000 presuda srpskih sudova, koje čekaju izvršenje.\nSkupština Srbije, yukom\nŠta je obeležilo septembar u parlamentu?


Uhapšen bivši gradonačelnik Bihaća Emdžad Galijašević – inmedia.ba\n0 12 Novembra, 2018 11:51\nPripadnici Ministarstva unutrašnjih poslova (MUP) Unsko-sanskog kantona (USK) danas su lišili slobode bivšeg gradonačelnika Bihaća Emdžada Galijaševića, potvrdio je za Klix.ba Galijaševićev advokat Ilijas Midžić.\n“On me jutros nazvao na telefon i rekao mi da su pripadnici MUP-a došli i priveli ga”, rekao nam je Midžić.\nPrema nezvaničnim informacijama, uhapšeno je još nekoliko osoba, nekadašnjih Galijaševićevih saradnika. Midžić nam tu informaciju nije mogao potvrditi.\nGalijašević je uhapšen zbog sumnje u počinjenje krivičnog djela koje se odnosi na malverzacije u vezi s izgradnjom zgrade Javnog komunalnog preduzeća Komrad.\nKrajem 2015. godine Federalna uprava policije (FUP) je po nalogu Tužilaštva Unsko-sanskog kantona pretresla prostorije Gradske uprave grada Bihaća i JKP Komrad.\nGalijašević je u slučaju “Komrad” osumnjičen da je kao gradonačelnik Bihaća zloupotrijebio položaj prilikom prodaje zemljišta na kojem se nalazila zgrada koja je pripadala Komradu, a koja je naknadno na osnovu odluke gradskih vlasti srušena.\nBivši gradonačelnik Bihaća ranije je hapšen 2016. godine zbog sumnje na počinjenje krivičnih djela primanja mita i sprečavanja dokazivanja.\nGalijašević je uhapšen prilikom preuzimanja 10.000 KM označenih novčanica od vlasnika jedne bihaćke firme. U trenutku kada je izvršena primopredaja koverte s označenim novčanicama, bihaćki privrednik koji je sarađivao s tužilaštvom zvučnim efektom je signalizirao pripadnicima FUP-a, nakon čega su oni upali u zgradu Gradske uprave.\nNakon 75 godina pronađen najvrijedniji dokument ZAVNOBiH-a\nFenomenalni Jusuf Nurkić razbio Boston Celticse


Moćni Vlahović - napadač kakvog Srbija nije imala 20 godina NOVA portal\nFudbal Autor:Nebojša Todorović10. maj. 202114:35 > 14:37\nJoš jedan vikend je iza nas, još jedan u znaku Dušana Vlahovića kada je reč o učinku srpskih reprezentativaca u svojim klubovima.\nNapadač Fjorentine postigao je još dva gola za svoj tim, sada u derbiju protiv Lacija za pobedu 2:0.\nVlahović blista iz utakmice u utakmicu i bez premca je najbolji igrač „viole“ ove sezone. Trenutno je na 21 pogotkom u Seriji A, koliko imaju Murijel i Lukaku, a ispred njih samo je Kristijano Ronaldo sa 27.\nDeseti gol Živkovića u sezoni, PAOK slavio u derbiju VIDEO\nPune tribine i naša zastava u Izraelu, Srbi režirali triler\nZa domaći tim na terenu u Firenci bio je i pouzdani Nikola Milenković, a Vlahović je kao dvostruki strelac ponovio uspeh legendarnog Gabrijela Batistute, Pedra Petronea i Kurta Hamrina, kao četvrti strani igrač u istoriji Fjorentine sa najmanje 20 golova tokom jedne sezone Serije A.\nUjedno, mladi srpski golgeter je od početka 2021. zatresao mrežu 17 puta, u čemu su bolji od njega samo Lionel Mesi i Robert Levandovski, a Srbija od Darka Kovačevića i početka 21. veka nije imala špica koji je tako rešetao mreže u Ligama petice.\nU malom srpskom derbiju za Lacio je igrao Sergej Milinković-Savić kome je posle jednog sudara glavama stradao nos, ali nije želeo da ostavi ekipu i igrao je do kraja.\nU Seriji A na terenu je do 57. minuta bio i Filip Đuričić u pobedi Sasuola u Đenovi (1:2).\nDarko Lazović i Ivan Ilić imali su čast da igraju pred očima selektora Dragana Stojkovića (posle 30 godina bio na stadionu na kome je sa dva remek-dela srušio Španiju u osmini finala Mundijala 1990), a njihova Verona remizirala je sa Torinom 1:1. Za goste je igrao još jedan reprezentativac, Saša Lukić, koji se na terenu našao od 58. minuta.\nU Ligi 1 gledali smo međusobni duel naših reprezentativaca Stefana Mitrovića (Strazbur) i Mihaila Ristića (Monpelje) koji je pripao gostima (2:3).\nPredrag Rajković bio je pred golom Remsa u porazu od Monaka rezultatom 0:1.\nU Bundesligi, Ajntraht iz Frankfurta sa Filipom Kostićem i Lukom Jovićem od prvog minuta igrao je nerešeno 1:1 sa Majncom, i počeo da posustaje u borbi za Ligu šampiona, a do kraja su ostala još dva kola.\nHerta je takođe podelila plen sa Arminijom bez pogodaka. Nemanja Radonjić je igrao za berlinski tim od početka drugog poluvremena, nakon što je prethodno briljirao tokom nedelje protiv Frajburga.\nVerder je u Bremenu dočekao Bajer iz Leverkuzena, i ovaj meč je završen bez golova, a Miloš Veljković je ceo duel odigrao na zavidnom nivou.\nMijat Gaćinović odigrao je za Hofenhajm poslednje trenutke susreta protiv Šalkea koji su savladali 4:2.\nNobelovac u dresu crno-belih: Danas sam partizanovac\nSrpski reprezentativci su bili strelci i u Rusiji, odnosno Grčkoj. Đorđe Despotović je došao do 13. pogotka u dresu Rubina iz Kazanja koji se nalazi u borbi za plasman u Ligu šampiona, a slavio je u Tuli protiv Arsenala, posle preokreta 4:2.\nSrpski okršaj u 35. kolu La Lige pripao je golmanu Marku Dmitroviću, koji je sačuvao mrežu Eibara i rezultatom 1:0 slavio na gostovanju Hetafeu, za koji je Nemanja Maksimović igrao do pred sam kraj.\nSevilja je pogurala Atletiko Madrid ka tituli remijem 2:2 sa Realom u prestonici Španije, a za „berbere“ je poslednjih šest minuta odigrao i Nemanja Gudelj.\nValensija je bila ubedljiva protiv Valjadolida (3:0), a Uroš Račić je u trijumfu učestvovao od 65. minuta.\nU Grčkoj je PAOK slavio u solunskom derbiju protiv Arisa (2:0) uz drugi gol Andrije Živkovića.\nVredi istaći i trijumf novog-starog šampiona Holandije, Ajaksa u Roterdamu protiv Fejenorda 3:0, uz neizbežnu asistenciju kapitena Dušana Tadića. Štoper domaćina Uroš Spajić ostao je na klupi.\nAleksandar Mitrović mogao bi ovog ponedeljka da se nađe u sastavu Fulama protiv Brajtona od 21.00, u 35. kolu Premijer lige. Isto važi i za Marka Grujića koji sa Portom 15 minuta kasnije dočekuje Farense u 32. kolu portugalskog šampionata.


Porast vodostaja, očekuju se lokalna izlivanja - Ozonpress :: internet portal\nNa petnaestak reka u Srbiji, od nedelje 5. aprila prognoziran je porast vodostaja dok se na bujičnim vodotokovima očekuju lokalna izlivanja, naveo je Republički hidrometeorološki zavod (RHMZ) na svom sajtu.\nNa gornjem toku Južne i Zapadne Morave sa pritokama, Kolubari, Tamnavi, Ubu, Ljigu, Jasenici, Kubršnici, Crnici, Lepenici, Lugomiru, Resavi, Mlavi, Peku i Timoku „vodostaji će tokom 5. i 6. aprila dostići i prevazići granice redovne odbrane od poplava“.\n„Na bujičnim vodotocima ovih slivova tokom 5. i 6 . aprila aprila očekuju se lokalna izlivanja“, naveo je Republički hidrometeoroloski zavod (RHMZ) na svom sajtu.\nNa donjem toku Južne Morave Mojsinje „vodostaj će se narednih dana kretati iznad i oko granice vanredne odbrane od poplava“.\nRHMZ je naveo i da će se na Savi kod Šapca vodostaj narednih dana kretati oko granice redovne odbrane od poplava.


Novo radno vreme dm drogerija do 21h – Plodna Zemlja\nKompanija dm drogerie markt prilagodila je radno vreme svojih prodajnih objekata u skladu sa odlukom Vlade Republike Srbije. Počev od utorka, 17. novembra, sve dm drogerije u Srbiji će biti otvorene najkasnije do 21 čas. Kompanija od proglašenja epidemije virusa Covid-19 u svojim drogerijama primenjuje sve preventivne mere kojima se obezbeđuje zaštita kupaca i zaposlenih. To uključuje kompletnu dezinfekciju prostora u prodajnim objektima i redovnu dezinfekciju svih površina, korpi i kolica na bazi hipohlorita, kao i nedeljnu ozonizaciju drogerija.\nTagoviCOVID-19 dm Drogerije\ndm drogerie markt USPEŠNO zaokružila 16. godinu poslovanja u Srbiji RAST od 17,7 odsto i ostvaren PROMET od 15,6 milijardi dinara


Hronika Autor:Tanja Milovanović25. feb. 202114:17 > 14:57\nBliski saradnici Filipa Koraća, koji je označen kao desna ruka Luke Bojovića i koji je dovođen u vezu sa "škaljarskim klanom", nedavno su viđeni u Beogradu. Pretpostavlja se i da se Korać vratio u Beograd, s obzirom da su njegovi ljudi viđeni u gradu, a zasad nije poznato da li je njihov povratak povezan sa nedavnim događajima u Srbiji, odnosno hapšenjem grupe vođe navijača Veljka Belivuka, zvanog Velja Nevolja.\nPrema saznanjima portala Nova.rs, ljudi bliski Filipu Koraću nalaze se već neko vreme u Beogradu. Ipak, zasad nije poznato da li je i Korać stacioniran u Beogradu, a mediji su u prethodnom periodu pisali da se on već neko vreme ne nalazi u Srbiji.\nTakođe, zasad nije poznato ni da li povratak Koraćevih ljudi u Beograd ima neke veze sa nedavnim dešavanjima, odnosno hapšenjem Belivukove grupe. Poznato je da je Korać dovođen u vezu sa „škaljarskim klanom“, grupom koja je duži niz godina u ratu sa „kavačkim“.\nInače, „kavačkom klanu“ blizak je upravo Belivuk, odnosno njegova grupa, a što je i potvrđeno pre nekoliko nedelja, nakon što je Velja Nevolja priveden u Crnoj Gori. Belivuk je tih dana u Crnoj Gori viđen u društvu Radoja Zvicera, koji slovi za vođu „kavačkog klana“.\nPodsetimo, rat između dva zavađena kriminalna klana „kavačkog“ i „škaljarskog“ već godinama bukti, a u njemu je dosad likvidirano više od 50 osoba.\n„Neću da vam pričam da je glavni snabdevač drogom, svuda sve, ni za šta nije kriv. I uvek će da bude. Kad ga imate iza umešanosti u ubistva, i sad znam da ću da budem kritikovan, neko će da se pojavi u tužilaštvu da kaže: „Pa da, ali nisu procesne pretpostavke u potpunosti ispunjene i ne možemo da damo status svedoka-saradnika čoveku koji kaže da mu je Filip Korać platio ubistvo i da je on bio taj koji je to uradio“ „, rekao je svojevremeno Vučić na konferenciji za medije.\nInače, Filip Korać, koji je u Srbiji slobodan čovek, svojevremeno je dovođen u vezu sa dešavanjima na navijčkim tribinama.\nVelja Nevolja i članovi njegove grupe danas pred tužiocem\nBeogradFilip Koraćrat klanovaVeljko Belivuk


Požari se nastavljaju, Kalifornija traži saveznu pomoć\nTanjug 24. avgusta 2021. 08:33\nVAŠINGTON – Više od 13.500 vatrogasaca i dalje se bori da suzbije desetak velikih požara u američkoj saveznoj državi Kaliforniji, koji su do sada uništili stotine kuća i primorali desetine hiljada ljudi da pobegnu na sigurno.\nNakon opsežnog pregleda štete od požara, guverner Kalifornije Gevin Njusam zatražio je da predsednik proglasi stanje velike katastrofe za osam okruga, a ako se odobri, ova odluka bi pružila širok spektar savezne pomoći, za ugrožene stanovnike i institucije ove američke države, gde je se skoro 43.000 stanovnika evakuisalo zbog pretnje od požara, prenosi AP.\nPožar Kaldor, u kome je uništeno oko 466 kvadratnih kilometara drveća i rastinja u severnoj Sijera Nevadi, kao i 447 objekata, nakon izbijanja 14. avgusta i koji je samo devet odsto pod kontrolom, približio se jezeru Taho i postao nacionalni prioritet broj jedan u naporima vatrogasne službe.\nDvojica policajaca iz grada Galt u okrugu Sakramento nalaze se u kritičnom stanju nakon čeonog saobraćajnog udesa, na putu prema požaru Kaldor gde su bili raspoređeni, potvrdile su kalifornijske vlasti.\nNa severu ove savezne države, požar Diksi pod kontrolom je 40 odsto, a do sada je u njemu uništeno 2.926 kvadratnih kilometara u severnoj Sijera Nevadi.\nPo dosadašnjim procenama, uništeno je 1.259 objekata, uključujući 678 porodičnih kuća, a skoro 13.000 objekata i dalje je ugroženo od požara.\nU severnoj Kaliforniji, gde većina požara gori, nema upozorenja o kritičnim vremenskim uslovima, ali sedmodnevna prognoza zahteva umerenu opasnost od požara.\nU južnoj Kaliforniji, u međuvremenu, vlažan okeanski vazduh povećao je oblačnost, a temperature su niže od onih uobičajnih za ovo doba godine, što umanjuje potencijal za velike nove požare u tom delu zemlje i omogućava da se resursi za gašenje premeste s juga na sever.\nKalifornija je jedna od desetak uglavnom zapadnih država u kojima je u ponedeljak gorelo 90 velikih, aktivnih požara, prema američkom Nacionalnom međuresornom vatrogasnom centru.


Na Tajlandu mašina robot efikasnije dozira vakcine\nTanjug 25. avgusta 2021. 11:55\nBANGOK – U trenutku kada se Tajland bori sa najgorim talasom korona virusa, istraživači u zemlji razvili su mašinu za efikasnije korišćenje doza vakcine protiv kovid-19 i optimizaciju nedovoljnih zaliha.\nSistem „AutoVak“ koristi ruku robota i može da izvuče 12 doza vakcine AstraZeneka za četiri minute iz bočice, prema istraživačima sa Univerziteta Čulalongkorn, koji su izumeli mašinu koja se od ponedeljka koristi u univerzitetskom centru za vakcinaciju, prenosi Rojters.\nKako navode tajlandski naučnici, to je za 20 odsto više od standardnih 10 doza koje se ručno uzimaju, a mašina trenutno radi samo na dobijanju više doza vakcine AstraZeneka, na čijim bočicama je navedeno da mogu dati 10 do 11 doza.\n„Mašina sa tačnošću garantuje da možemo dobiti dodatnih 20 odsto iz svake bočice, a to znači da ako imamo AstraZeneka vakcine za milion ljudi, ova mašina može povećati broj doza za 1,2 miliona ljudi“, saopštili su sa Univerziteta.\nTajland je držao kovid-19 u velikoj meri pod kontrolom tokom većeg dela pandemije, ali zaraznije varijante poput Delte povećavaju broj slučajeva i smrtnih ishoda od aprila, što pojačava pritisak na vlasti da ubrzaju vakcinacije.\nDo sada je oko 9 odsto tajlandske populacije sa više od 66 miliona stanovnika potpuno vakcinisano, a dalju imunizaciju ometaju manje zalihe vakcina od predviđenih.\nTajlandski istraživački tim je saopštio da bi mogli da proizvedu još 20 jedinica AutoVak u roku od tri ili četiri meseca, ali da će im za proširenje biti potrebna državna sredstva i podrška, pošto prototipna mašina košta 76.243 dolara.\nOni navode da planiraju da naprave slične mašine za upotrebu na vakcinama Fajzer i Biontek i Moderna i poručuju da one olakšavaju rad zdravstvenim radnicima, koji su zbog situacije često preumorni, i smanjuju šansu za ljudske greške.


Ovih dana raspisana su tri nova konkursa za zapošljavanje radnika u Zrenjaninu, koje portal zrenjaninski.com objavljuje u svojoj ekonomskoj rubrici.\nPoslodavac „Mio Mar Agrar“ DOO Zrenjanin objavio je oglas za zapošljavanje doktora veterine-veterinara. Od kandidata se zahteva fakultetska diploma iz oblati veterine i radno iskustvo više od jedne godine. Za zaposlene je obezbeđen prevoz i ishrana, a posao je na određeno vreme. Zainteresovani kandidati mogu slati prijave za zaposlenje na mejl miomaragrar@yahoo.com\nPROČITAJTE JOŠ: Firmama u Zrenjaninu potrebni vozači, električari i administrativni radnici\nPreduzeće za proizvodnju i usluge „MLX” iz Zrenjanina zapošljava radnika u proizvodnji. Potreban nivo kvalifikacija je osnovna škola, a radno iskustvo nije bitno. Rad je smenski, a posao je na određeno vreme. Kandidati mogu da se jave na kontakt telefon 069/107-00-53.\n“Farkaš home invest” DOO Zrenjanin traži vozača sa vozačkom dozvolom “C” kategorije, sa srednjom školom 3. stepena smer saobraćaj i sa radnim iskustvom više od tri meseca. Posao je na određeno vreme. Zainteresovani kandidati mogu da se jave na kontakt telefone 064/850-92-92 i 064/850-92-91 ili da dostave svoj CV na e-mail adresu farkashomeinvest@gmail.com


Đilas: TV Pink i slični mediji su fabrike mržnje i laži koje truju - Jutarnji GLASnik\nJedan od lidera Saveza za Srbiju (SzS) Dragan Đilas izjavio je u Novom Sadu da su mediji poput TV Pinka „fabrike mržnje i fabrike laži koje truju“.\n„Ali tako što će postojati institucije koje će proceniti da li oni ispunjavaju uslove za nacionalnu frekvenciju koja je javni resurs. Takvi mediji su fabrike mržnje i fabrike laži koje truju, šire mržnju i huškaju ljude jedne na druge po partijskoj pripadnosti. Vreme je da prestanemo da se delimo“, kazao je Đilas na sinoćnoj tribini opozicionog SzS-a u Radničkom domu u Novom Sadu.\nOn je ponovio da „u istoriji nije bilo većeg lažova od Vučića“.\nPredsednik Demokratske stranke Zoran Lutovac rekao je da su u Srbiji zarobljene institucije, ljudi i mediji, a „fabrika laži radi u tri smene“.\n„Srpska napredna stranka pokušava od Novog Sada da napravi simbol svoje vlasti, a Savez će učiniti sve da ovaj grad bude simbol otpora ovoj štetočinskoj vlasti“, kazao je Novaković.\nPredsednik Pokreta za Preokret Janko Veselinović rekao je da u Srbiji postoje dva saveza: jedno je Savez za Srbiju, koji se bori za sve ljude u zemlji, a drugo savez protiv Srbije, „upravo onaj koji hoće da ruši Spens“, kazao je Veselinović.\nPredsednik Levice Srbije Borko Stefanović rekao je da treba uvesti Zakon o poreklu imovine. „I neka počne od nas. Da se sve doktorske diplome provere, da vratimo dostojanstvo prosvetnim i zdravstvenim radnicima“, kazao je Stefanović.\nNa tribini je govorila i pokrajinska poslanica Svetlana Beba Balašević koja je ocenila da pitanje da li biti protiv takve vlasti „nije pitanje političkih afiniteta nego morala“.\nTagged dragan đilas, tv pink